Το συγκινητικό "αντίο" του Ηλία Λαζού στον αδελφικό του φίλο και προπονητή του ΦΙΛΙΠΠΟΥ Δημήτρη Γκίμα\nΑρχική σελίδαΚοινωνίαΤο συγκινητικό "αντίο" του Ηλία Λαζού στον αδελφικό του φίλο και προπονητή του ΦΙΛΙΠΠΟΥ Δημήτρη Γκίμα\nInVeria.gr 5/17/2020 12:11:00 μ.μ.\nΤα τελευταία χρόνια του θεωρούσαμε ως το αχώριστο "δίδυμο", ο ένας στα διοικητικά και ο άλλος στα προπονητικά του μπασκετικού ΦΙΛΙΠΠΟΥ Βέροιας. Ο Ηλίας Λαζός, πρόεδρος της Διοικούσας Επιτροπής και ο Δημήτρης Γκίμας, προπονητής της ομάδας μπάσκετ, μαζί και στα αγωνιστικά και εκτός αυτών!\nΌλα αυτά μέχρι το περασμένο Σάββατο (16/5/2020), οπότε και αυτό το δίδυμο έμελλε να χωριστεί για πάντα...\nΟ Ηλίας Λαζός, που αυτός κατάλαβε ότι κάτι δεν πάει καλά με τον φίλο του, αφού δεν είχαν καθημερινή επαφή και τελικά επιβεβαιώθηκε με τραγικό τρόπο η ανησυχία του, κατέθεσε το δικό του "αντίο" προς τον φίλο, συνεργάτη και "αδελφό" του Δημήτρη Γκίμα.\nΣαν παίκτη σε γνώρισα λίγο, ως αθλητής τότε εγώ των τμημάτων υποδομής, που ερχόταν στο γήπεδο να δει τα «ινδάλματά» του που αγωνίζονταν στο ανδρικό. Έπειτα έφυγα, έφυγες, χαθήκαμε, ώσπου οι δρόμοι μας έσμιξαν ξανά πριν 10 χρόνια περίπου.\nΈκτοτε, αχώριστοι γαρ, ως μέλη μιας μικρής, αλλά συμπαγούς παρέας, κάναμε τα μπασκετικά μας όνειρα πραγματικότητα. Από τη Γ´ Εθνική μέχρι την Α2, με τα πάνω και τα κάτω μας, με τις χαρές και τις πίκρες μας, με τα χαμόγελα και τα κλάματά μας. Πως να ξεχάσω τις αμέτρητες μεταμεσονύκτιες συζητήσεις μας κάθε καλοκαίρι για το σχεδιασμό του ρόστερ εν μέσω αγωνίας για το οικονομικό, τα ατελείωτα ταξίδια επιστροφής με το πούλμαν από την Αθήνα με την αγαπημένη Rock μουσική σου στη διαπασών, τις αγόγγυστες εργατοώρες σου στο γήπεδο, τις προπονήσεις κάποιων σαιζόν που από τη λειψανδρία του ρόστερ μας κατέληγαν σε μονό στο ένα καλάθι σε ένα παγωμένο γήπεδο. Κ όμως εσύ ΠΑΝΤΑ εκεί, με πάθος που ξεχείλιζε, με ΠΙΣΤΗ απόκοσμη, να αναλαμβάνεις ρόλους κ ευθύνες πολύ πάνω από αυτές που σου αναλογούσαν ως προπονητή, σε συνθήκες δουλειάς πολύ κατώτερες από αυτές που σου αρμόζανε. Να με τραβάς πάντα από το χέρι, να μου λες «θα τα καταφέρουμε», όταν εγώ έχανα την πίστη μου σ’ αυτό που είχαμε αρχικά σχεδιάσει.\nΤα μπασκετικά σου θαύματα επαναλαμβανόμενα, μόνο αυτοί που ξέρουν από τη «σπυριάρα» μπορούσαν να τα αντιληφθούν. Τα τελευταία 10 χρόνια, 365 μέρες το χρόνο μαζί, βράδυ-πρωί, χειμώνα-καλοκαίρι, Βέροια-Σέλι...Εδώ κ 24 ώρες όμως το τηλέφωνο σίγησε, η επαφή χάθηκε, η διαίσθηση επαληθεύθηκε, το μοιραίο επήλθε. Έχασα τον αδερφό μου, τον φίλο μου, το μπασκετικό μου μισό, τον συνοδοιπόρο μου, αυτόν με τον οποίον μιλούσα με τα μάτια. Ο πόνος βουβός, ανείπωτος. Συχνά έλεγες ότι την ιστορία τη γράφουν οι παρέες. Και κατάφερες ΕΣΥ, με την προσωπικότητά σου, ως συνεκτικός κρίκος, να μας ενώσεις όλους σε μια υπέροχη παρέα. Πριν από 3 βράδια κάναμε τα πλάνα μας για την καινούργια σαιζόν.\nΚαι τώρα είσαι ο πρώτος της παρέας που φεύγει...ΓΙΑΤΙ? Η παρακαταθήκη σου μεγάλη, η κληρονομιά σου ανυπολόγιστη, η σκιά σου βαριά, μα πάνω από όλα η απουσία σου εκκωφαντική. Αναπαύσου εν Ειρήνη, Τίγρη! Η καθημερινότητα δεν θα είναι ποτέ πλέον η ίδια...


Βοτανολόγιο: Φάβα: Ο βασιλιάς των τροφίμων των φτωχών.\nΓράφει ο ΒΑΣΙΛΕΙΟΣ ΠΑΠΑΜΙΚΟΣ, νοσοκομειακός διαιτολόγος ΓΝΑ - Κοργιαλένειο Μπενάκειο\nΟταν ο Αισχύλος χρησιμοποιούσε σε μια από τις τραγωδίες του τη λέξη φάβα δεν εννοούσε φυσικά το μοναδικό αυτό όσπριο, αλλά ένα είδος διαδεδομένου «κατώτερου τροφίμου». Την ίδια αντιμετώπιση επιδεικνύει και ο Αριστοφάνης σε αρκετές κωμωδίες του. Εκείνη την εποχή η φάβα ονομαζόνταν «έτνος» και η παρασκευή της πραγματοποιούνταν από διάφορα όσπρια και όχι μόνο από τον αρακά. Από την αρχαιότητα κιόλας οι Ελληνες είχαν το διατροφικό συνήθειο να «παίζουν» με τα όσπρια, καθώς τα έτρωγαν είτε ξεροψημένα είτε πολτοποιημένα ως χυλό και τα αναμείγνυαν με διάφορα είδη βολβών, ρίζες και λαχανικά. Τα κοπανούσαν και μετά τα έβραζαν σε νερό. Η φάβα, μάλιστα, είχε δικό της όνομα, «κυάμινον έτνος». Παράλληλα, υπήρχε και το «φάκιον έτνος».\nΧαρακτηριστική είναι η σχέση τού εν λόγω οσπρίου με τον άνεμο, καθ' ότι ο αρακάς βλασταίνει κατά την περίοδο που επικρατούν νότιοι άνεμοι. Γι' αυτό ακριβώς στην Ελλάδα το χαρακτηριστικότερο είδος φάβας ευδοκιμεί στο «δύσκολο» έδαφος της Σαντορίνης την εποχή των ανέμων.Η φάβα, το τρόφιμο δηλαδή που προέρχεται από τα αφυδατωμένα σπέρματα αρακά, περιέχει ιδιαίτερα υψηλά ποσοστά υδατανθράκων (63%) και πρωτεϊνών (20%), γεγονός το οποίο την αναβαθμίζει διατροφικά αφού αποτελεί πλούσια πηγή φυτικών πρωτεϊνών χωρίς ταυτόχρονη παρουσία τριγλυκεριδίων, κορεσμένων ή τρανς λιπαρών.\nΗ πλούσια περιεκτικότητά της σε διαλυτές φυτικές ίνες την κάνει ένα ιδανικό τρόφιμο για α) τη διατήρηση των επιπέδων του σακχάρου και της χοληστερίνης του αίματος σε φυσιολογικά επίπεδα, β) την ομαλή και φυσιολογική λειτουργία του γαστρεντερικού συστήματος και γ) την πρόληψη χρόνιων ασθενειών, όπως ο καρκίνος του παχέος εντέρου. Όλα αυτά τα οφέλη αποδίδονται από ένα τρόφιμο που ανά μερίδα 100 γρ. αποδίδει μικρή ποσότητα θερμίδων (85 για την ακρίβεια) επιβαρύνοντας έτσι ελάχιστα το καθημερινό μας γεύμα. Ειδικά σε περιπτώσεις υιοθέτησης χορτοφαγικών σχημάτων ή σε περιόδους θρησκευτικής νηστείας η φάβα αποτελεί εξαίσιο υποκατάστατο του κρέατος.\nΌμως, επειδή το αμινοξύ μεθειονίνη απουσιάζει από τη φάβα, για να υπάρχει πληρότητα αμινοξέων θα πρέπει αυτά να συνοδεύονται με δημητριακά (όπως το ρύζι) ή ξηρούς καρπούς (όπως τα αμύγδαλα ή τα φυστίκια). Είναι επιπροσθέτως πλούσια σε μαγνήσιο (που βοηθά στη διατήρηση της καλής λειτουργίας της μνήμης), φυλλικό οξύ, κάλιο και σίδηρο (όχι αρκετά βιοδιαθέσιμο ίσως). Εκτός από τη μορφή της σούπας που όλοι γνωρίζουμε μπορεί να μαγειρευτεί σαν πουρές, να μπει σε σαλάτες με λαχανικά, να γίνει ντιπ αλλά και να μαγειρευτεί σε ρυζότο.\nΗ φάβα ανήκει στην κατηγορία των ψυχανθών και κληρονομεί από αυτά μια πληθώρα ευεργετικών ιδιοτήτων για την υγεία. Επειδή ακριβώς αποτελείται από αφυδατωμένα σπέρματα, τα οποία απολυμαίνονται, επιδεικνύει αξιοσημείωτη συντηρησιμότητα σαν τρόφιμο. Τα υψηλά επίπεδα υδατανθράκων που περιέχει σε συνδυασμό με το μικρό μέγεθος των σπερμάτων την καθιστούν εύκολη στο μαγείρεμα, ενώ οι υδατάνθρακες που περιέχει της αποδίδουν μια υπόγλυκη γεύση. Ενδιαφέρον στοιχείο αποτελεί το γεγονός πως ανάλογα τρόφιμα με τη φάβα παρουσιάζουν υπόπικρη γεύση.\nΈνα ελληνικό φαγητό, όσπριο συγκεκριμένα, απολαμβάνει τελευταία τους καρπούς της κοινωνικής του ανέλιξης. Η ταπεινή φάβα, που είναι τόσο συνδυασμένη με τα απλά, καθημερινά νοικοκυριά, έχει περάσει για τα καλά στα χέρια των σεφ και συμμετέχει με πρωταγωνιστικό ρόλο σε υψηλές δημιουργίες. Το αλεσμένο λαθούρι, ένα είδος αρακά, από το οποίο προκύπτει η πραγματική, ελληνική φάβα, δεν έχει σχέση με τα αλεσμένα κουκιά, στα οποία έχουν διαπαιδαγωγηθεί διατροφικώς οι Αμερικανοί αλλά και πολλοί Ευρωπαίοι. Πιο κοντά, πάντως, στην γκουρμέ χρήση της δικής μας φάβας είναι η ιταλική πολέντα, της οποίας η βάση μπορεί να είναι το αλεύρι, αλλά οι μορφές τους μοιάζουν.\nΗ διάσημη, δε, σαντορινιά φάβα έχει μια πολύ όμορφη ιστορία: Ο Ελληνας λόγιος, ιατρός στο επάγγελμα, Ιωσήφ Δεκιγάλλας, από τη Σαντορίνη, εξερεύνησε δεόντως τα νησιά «Χριστιανά», νοτιοδυτικά της Θήρας και βόρεια της Κρήτης. Εγραψε σε επιστολή του, η οποία δημοσιεύτηκε στο περιοδικό «Πανδώρα» πριν από 142 χρόνια: «Η γη των νήσων τούτων φαίνεται ευφορωτάτη και παντοίας φυτείας και σποράς επιδεκτική, μάλιστα η άσπα αυτών και ο σίτος αποσταλέντα παρ' εμού εις την έκθεσιν των ελληνικών προϊόντων, ηξιώθησαν βραβείου. Εν Θήρα, τη 13 Νοεμβρίου 1862». Μεταξύ των προϊόντων που είχε αποστείλει ο Δεκιγάλλας στην έκθεση «Ολύμπια» ήταν και «φάβα από αρακά οκάδες τέσσερις».\nΜε βελούδινη υφή Η φάβα είναι η πιο αρχαία, διαχρονική, ευέλικτη, υπερβολικά υγιεινή και συγχρόνως απολύτως σύγχρονη ελληνική τροφή. Είναι «γεννηµένη» στη φτώχεια αλλά µε αριστοκρατική ψυχή και απερίγραπτη οµορφιά! Πρόσφατα, µάλιστα, απέκτησε αριστοκρατικό τίτλο, ως προϊόν µε ονοµασία προέλευσης.\nΕνώ παράγεται στη Λήµνο και στη Μάνη, η πιο φηµισµένη είναι σίγουρα η Σαντορινιά. Λέγεται ότι υπάρχει στο νησί εδώ και περίπου 3.500 χρόνια. Με αφορµή τη µακροχρόνια ιστορία της, ο συνεταιρισµός της Σαντορίνης (ΣΑΝΤΟ), οργάνωσε πρόσφατα µια γιορτή προς τιµήν της. Η φάβα Σαντορίνης έχει µια ιδιαίτερη βελούδινη υφή, η οποία οφείλεται στο ηφαιστειακό έδαφος και στο άνυδρο κλίµα του νησιού. Τα τελευταία χρόνια οι σεφ έχουν ανεβάσει την ταπεινότητά της στα ύψη, φτιάχνοντας µέχρι και παγωτό µε αυτή! Στη Σαντορίνη σερβίρεται «παντρεµένη» µε κάπαρη και ντοµάτα. Ταιριάζει καταπληκτικά µε µελιτζάνες ιµάµ ή κοκκινιστές, µε όλα τα θαλασσινά, µε παστά ψάρια, µε καραµελωµένα κρεµµύδια και µε τα παραδοσιακά αλλαντικά µας\n3/4 - 1 φλιτζ. εξαιρετικό παρθένο ελαιόλαδο,\nΖεσταίνουµε 1/4 φλιτζ. ελαιόλαδο σε µια µεγάλη κατσαρόλα. Προσθέτουµε το κρεµµύδι και το µαγειρεύουµε µέχρι να µαλακώσει, 6-8 λεπτά. Ρίχνουµε τη φάβα και ανακατεύουµε καλά για ένα - δύο λεπτά, για να πάει παντού το λάδι.\nΚάποιο λάκκο έχει...\nΕτικέτες Ελλάδα, Πρόληψις, Υγεία, Υγιεινή διατροφή, φτιάχνω μόνος, Φτιάχνω μόνος - τρόφιμα, Φύσις


το βρακι του darth: 2011\nκάτι έχεις στα δόντια σου\nΘα μας βάλουν λέει εμφυτεύματα στα δόντια όταν γεράσουμε,\nθα μας χώσουν σε πεταλωτήρια αλόγων, και θα τα βάλουν.\nΤουλάχιστον σε όσους έχουν πλατιές οδοντοστοιχίες.\nΔεν πονάει, μη φοβάσαι.\nΚάθε φορά που θα σε δαγκώνουν θα αφήνουν ένα μικρό σημαδάκι και θα ξέρεις, "με δάγκωσε ο τάδε". Είναι απλό και βασικά βοηθάει να θυμάσαι.\nΚάποιοι βάζουν τόνους και στα άρθρα.\n'Ο χατζηνικολάου. Τόν τάδε.\nΚάτι περίεργο παίζει.\nΠιο περίεργοι είναι αυτοί που γράφουν τα ονόματα με κεφαλαίο το πρώτο γράμμα.\nΑυτό που το μάθατε ρε; Πάμε καλά;\nΣτην εφηβεία είχα κι εγώ εμφύτευμα και δάγκωνα εύκολα\nκορίτσια, αγόρια, είχε πλάκα, με ξέρανε όλοι.\nΤώρα έχει φύγει η μαλακία και δαγκώνω για τη φάση μόνο,\nελπίζω μόνο να γεράσω, να με πεταλώσουν και να γίνω γαμάτος. Πάλι.\nείπε το βρακί του ντάρθ στις 9:07 μ.μ. 0 σχόλια\n- Μαμά, θα μου πάρεις τον ηλεκτρονικό χριστούλη της χάσμπρο;\n- Έλα ρε μαμά, κάνει το νερό κρασί, ταΐζει όλο τον κόσμο με δυο φρατζόλες και έχει και γαμάτο σπαθί.\n- Δεν έχει σπαθί ο χριστούλης.\n- Ο δικός μου θα έχει.\nείπε το βρακί του ντάρθ στις 10:48 μ.μ. 0 σχόλια\nτι κάνεις το βράδυ;\nείπε το βρακί του ντάρθ στις 10:02 μ.μ. 1 σχόλια\nο τζορτζ λούκας είναι καριόλης\nΕίναι μια κοπέλα στο ψιλικατζίδικο της γειτονιάς που δεν ξέρει αγγλικά.\nΝομίζω πως την χτυπάει ο γκόμενος της.\nΔεν το ξέρω σίγουρα, αλλά κάθε φορά που περνάει δίπλα της, αυτή κοιτάζει το πάτωμα και μιλάει σιγά.\nΕίναι 2020 κι ακόμη δεν έχουμε δύο ήλιους.\nΟ Τζόρτζ Λόυκας ήταν μεγάλος καριόλης.\nΑν υπάρχει μια περίπτωση να έχουμε ποτέ δύο ήλιους, να μου το πεις να μην περιμένω άδικα.\nΕίσαι δακτύλιος του Κρόνου.\nΕκτός αν γίνουμε εμείς δυο ήλιοι, αλλά δύσκολο.\nΕίναι 2020, ο Χρήστος Σαντικάι έχει γίνει μπάτσος και κλωτσάει σκυλιά στις περιπολίες.\nΟ Πέτρος Γαϊτάνος είναι πρεζάκι και ψάχνεται στους πεζόδρομους του πολυτεχνείου.\nΗ κοπέλα στο ψιλικατζίδικο ακούει μόνο λέοναρντ κόεν κι ας μην καταλαβαίνει τι λέει.\nΚάποια μέρα να κλάψουμε που γίναμε φανάρια στην πανεπιστήμιου και δεν γίναμε δρόμος. Δεν είσαι δρόμος. Δεν είσαι δάσος. Δεν είσαι.\nΈτσι κλαίνε όλοι.\nΕγώ στα νιάτα μου.\nΕγώ μια φορά.\nΕγώ στ' αρχίδια μου.\nΘέλω να της πιάσω το χέρι μια μέρα.\nΝα κλέψουμε τρεις - τέσσερις μπύρες από τα ψυγεία και να την κάνουμε.\nείπε το βρακί του ντάρθ στις 11:35 π.μ. 1 σχόλια\nσημείωμα στον εαυτό μου:\nνα θυμηθείς να μαζέψεις τα ρούχα\nνα μη μιλάς στους γέρους στο ασανσέρ\nνα πάρεις σαμπουάν, κοντίσιονερ, τσιγάρα, ρύζι, μακαρόνια, λάμπες, αναπτήρες με τον ντέιβιντ χάσελχοφ\nνα στείλεις χριστουγεννιάτικες κάρτες σε κάτι συγγενείς που μπορεί και να έχουν πεθάνει\nνα δεις τηλεόραση δεκαοχτώ ώρες στη σειρά\nνα ακούσεις χωρίς περιδέραιο\nνα μην κρυώνεις\nνα πιείς δύο ζεστές μπύρες σε μια αμερικάνικη πισίνα\nνα θυμηθείς πως το βιολογικό σου ρολόι δεν είναι casio\nείπε το βρακί του ντάρθ στις 6:39 μ.μ. 0 σχόλια\nδεν ξέρω τι είσαι\nΗ διαφορά ανάμεσα σε ένα ανδροειδές και σε ένα παλιό καλό μηχανικό ρομπότ είναι στο δέρμα πιστεύω.\nΔεν αρέσει το μέταλλο γενικά,\nείναι κρύο κι έχει αυτή τη γεύση.\nΕνας χημικός θα τα πει καλύτερα για την γεύση,\nόμως πρέπει να είναι ο σίδηρος.\nΑλλά είναι μαλάκες ρε παιδί μου,\nδηλαδή και σε έναν ανθρωπο αν πας λίγο πιο κάτω απο το δέρμα, πάλι μεταλλική είναι η γεύση.\nΔεν ξέρω αν περίμενες κάτι καλύτερο, αλλά κακώς έκανες αν περίμενες,\nείναι ανθρώπινο να κάνεις λάθη,\nκαι τα ανδροειδή και τα ρομπότ τα έφτιαξαν άνθρωποι\nοπότε, χελόου, ελλατωματικά θα είναι.\nΜην κοιτάς που ακούγομαι λίγο σαν σχιζοφρενής,\nεμείς γίναμε μόνοι μας,\nδεν μας έφτιαξε κανένας.\nΠροχτές στα διόδια έδωσα πενηντάευρο\nσε έναν μαλλιά εικοσιτεσσάρων ετών.\nΠρέπει να ήταν εικοσιτέσσερα δηλαδή.\nΜόλις σταμάτησα μου είπε τραγουδιστά καλησπέρα,\nστη φωνή έμοιαζε με αυτόν που γυρνάει στα εξάρχεια και λέει "μεεεε συγχωρείς κοπελιααα, μηηηπως περισσεύει κανένα ψιλό". Ένας είναι που τα λέει πολύ τραγουδιστά, αποκλείεται να μην τον έχεις δει. Είναι τελειωμένος λίγο αλλά ευγενέστατος.\nΤέλος πάντων, μόλις ο μαλλιάς είδε το πενηντάευρο μου λέει "Δεκαεφτά χιλιάδες φίλε" και μετά πρέπει να το είπε γύρω στις σαράντα φορές.\nΤρόμαξα λίγο. Με το που μου έδωσε τα ρέστα, του λέω γρήγορα "ευχαριστώ" και μου απαντάει "Παρακαλώ φίλε μου, καλό δρόμο". Και πριν προλάβω να ξεκινήσω γέλασε και πρόσθεσε "Δεκαεφτά χιλιάδες ρε φίλε".\nΛοιπόν αυτός δεν ξέρω τι ήταν, αλλά σκεφτόμουν μετά ότι πρέπει να ήταν άνθρωπος.\nΤα ανδροειδή και τα παλιά καλά μηχανικά ρομπότ δεν βραχυκυκλώνουν έτσι.\nείπε το βρακί του ντάρθ στις 2:02 π.μ. 1 σχόλια\nΟι μέρες που έχουμε deadline δεν με πειράζουν.\nΟι νύχτες όμως που έχουμε deadline μου τη σπάνε λίγο.\nΦοράω τη μαύρη κελεμπία του ντάρθ μέσα από το τζην, βάζω το φωτόσπαθο στο standby και κάνω μια φθορά πιο γρήγορη από το άλμα.\nΚάτω από τα γραφεία μας έχει κάτι πλαστικούς διάφανους σωλήνες που ξεκινάνε από το γραφείο του αφεντικού και καταλήγουν στην αριστερά πλευρά του εγκεφάλου μας.\nΔεν ξέρω τι παίζει με αυτό το σωληνάκι. Μας κλέβει αριθμούς; Μας στέλνει φωνήεντα σπασμένα στη μέση, από αυτά που δεν κολλάνε με τίποτα; Δεν έχω ιδέα.\nΕγώ του κάνω κάτι κόλπα που και που, τσακίζω το σωληνάκι για λίγο κι αυτός βγαίνει με κοστούμι και μας λέει "είναι δικιά σας ευθύνη να μην τσακίζει το σωληνάκι".\nΕίναι κάποιες μέρες που θέλω να μπω μέσα και να του πω "είμαι ο ντάρθ, παλιοαρχίδι".\nΕίναι άλλες μέρες που θέλω να χορέψουμε ένα τανγκο στην ταράτσα και μετά να τον σπρώξω. Δεν θέλω να σκάσει στην άσφαλτο, δεν με νοιάζει, θέλω μόνο να τον βλέπω να πέφτει για πάντα σε ένα μακρύ μονόπλανο.\nη μάνα του ντάρθ\nΚάθομαι συνήθως σε μπάρ με χαρούμενα κορίτσια και αγόρια που βγήκαν από περιοδικά και βίντεοκλιπ. Έχουν κοκόρια στο μαλλί, φράντζες και ρετρό ρέιμπαν.\nΓαμιούνται μεταξύ τους, είναι φίλοι, δεν είναι, στ' αρχίδια τους, ούτε αυτοί ξέρουν. Έτσι κάνουν τα μοντέρνα παιδιά της πόλης.\nΤο αντίθετο είναι οι πολιτικοί χώροι, εκεί που δεν γαμιέται κανένας ή που σου λένε πως να το κάνεις.\n"Το τσιμπούκι είναι σεξιστικό".\n"Το πρωκτικό είναι σεξιστικό".\nΠρώτο χτύπημα. Μόνο στην ελλάδα το λένε οθωμανικό. Στον υπόλοιπο κόσμο το λένε greek. Είναι ο μόνος λόγος για να είσαι proud to be greek.\nΆκου τώρα και κάτι που μου έμαθε ο ζαμπούνης. Αν υπάρχει συναίνεση και γουστάρουν κι οι δύο, ούτε τα γκόλντεν σάουερζ είναι σεξιστικά. Αηδία ναι. Καύλα ίσως. Σεξιστικά όχι.\nΣτα μπαρ του κέντρου λοιπόν, εγώ πίνω μόνο ποτά. Κοιτάζω κανα κορίτσι. Λέω καμια μαλακία. Αυτά.\nΠάντα κοιτάζω τις γκόμενες των άλλων. Δεν θέλω δικές μου. Περνάω και μόνη μου καλά.\nΚαμιά φορά τρίβομαι πάνω τους κατά λάθος.\nΑρχίδια κατα λάθος.\nΚαμιά φορά τρίβομαι πάνω τους. Μη φοβάσαι, τρίβομαι μόνο για να ζεσταθώ.\nΈτσι, θα μου τα πρήζει μια ζωή η μάνα μου να βρώ νύφη.\nΓιατί, μη νομίζεις, και η μάνα του ντάρθ, μάνα είναι.\nείπε το βρακί του ντάρθ στις 5:35 μ.μ. 0 σχόλια\nshopping. not fucking.\nΝα κοίτα τι γίνεται τώρα, δεν μπορώ να κοιμηθώ. Δεν μου συμβαίνει ποτέ αυτό. Λές να είμαι άρρωστος; Δεν ακούω τα ρολόγια. Δεν φοβάμαι τα σκοτάδια.\nΕίμαστε όλοι άρρωστοι κι εγώ κοιτάω τις αϋπνίες.\nΘα έπρεπε να υπάρχει ένα mall ανοικτό 24/7 να πηγαίνουμε όταν δεν μπορούμε να κοιμήθουμε να αγοράζουμε gadget, ταινίες, tshirts και effexor. Και μετά να τρώμε και nachos. Με τυρί. Γιέα.\nΜε γαμώ τα δόντια.\nΕγώ είμαι καλοπροαίρετος και τους πιστεύω. Ρε μην είστε μαλάκες, μόνο όταν αγοράσουμε τα πάντα θα ηρεμήσουμε.\nΑύριο θα είναι μια γαμάτη μέρα.\nΜε ρέγουλα το αίμα κορίτσια και προσοχή στα καλσόν, και οι μεν και οι δε.\nΑν έχετε αρχίδια ανεβείτε σε μια εξέδρα και παίξτε μια παρτίδα σκάκι.\nΘα σας δείξει και η κάμερα.\nPS. Το 'Ιδρυμα στο ΣΚΑΙ είναι ο Πιτσιρίκος του νεοφιλελεύθερου. Γαμιέστε και τα δύο. Ευχαριστώ.\nείπε το βρακί του ντάρθ στις 2:32 π.μ. 2 σχόλια\nη αγάπη είναι θαλάσσιος ελέφαντας\n- Δεν ξέρω άν το άκουσες, βρήκανε λέει πετρέλαιο κάτω απο τις πολυκατοικίες.\n- Να μια καλή ευκαιρία να ορίσουμε την εθνική μας κυριαρχία και τις σχέσεις μας με τους γείτονες.\n- Για αυτή την ψωλόγρια στο οχτώ λες; Αυτή που κάνει μαγικά;\n- Για όλους.\n- Από που έρχεται το πετρέλαιο;\n- Το φέρνει ο πελαργός. Πετρέλαιο, μωρά και γρίπη των πτηνών, τα δύο τελευταία να τα προσέχεις.\n- Στον Παπακαλιάτη είχα δει ότι τα μωρά τα φέρνει το νοσοκομείο.\n- Ήτανε άρρωστα μωρά εκείνα, είχανε ίκτερο και φωτογένεια.\n- Κρυώνω σήμερα. Από μέσα.\n- Θα σβήσανε οι λέβητες σου. Τώρα με το πετρέλαιο θα σε καίω στο φουλ.\n- Ξέρεις, τα λές ωραία. Μου αρέσεις.\n- Είναι αμαρτία να μου αρέσεις. Το διάβασα σε μια καρτ ποστάλ.\n- Δε λέει αυτό η καρτ ποστάλ.\n- Νταξ, λολ, ομιτζι, κλαίω.\n- Σόρρυ. Δεν ξέρω να διαβάζω, ήταν μια ενστικτώδης ερμηνεία της καρτ ποστάλ.\n- Μα τί έχεις πάθει; Τί; ΤΙ ΕΧΕΙΣ ΠΑΘΕΙ;\n- Πιστεύω πως όλα άρχισαν όταν είδες για πρώτη φορά αυτόν τον διάολο τον τζέιμι.\n- Αλ ντέντε κάνουμε μόνο τα μακαρόνια, όχι την αγάπη, είναι μαλακία, δεν τρώγεται αλ ντέντε η αγάπη!\n- Εγώ σόρρυ.\n- Νο πρόμπλεμ. Σόρρυ.\n- ΟΚ. Σόρρυ.\nείπε το βρακί του ντάρθ στις 1:06 μ.μ. 2 σχόλια\nμανταρίνια στην κωλοτρυπίδα του bd foxmoor\nστις τέσσερις αρχίζει να μυρίζει μανταρίνι το αστρόπλοιο\nγυαλίζουν τα φωτόσπαθα\nστη σκοτεινή πλευρά χορεύουμε λαμπάντα.\nθα γίνει καμιά πορεία σήμερα να τις μετρήσουμε;\nκι εσείς γαμιέστε\nκι εγώ γαμιέστε.\nδεν πάω σε πορείες γιατί φοβάμαι μήπως κερδίσουμε.\nμια γκόμενα μου είχε πει μια φορά\n"ο ταρκόφσκι είναι ποίηση"\nκαι στα κρυφά έβλεπε φώσκολο.\nδεν ξέρω τι είναι πιο ηλίθιο\nνα ακούς τον τρόμπα τον bd foxmoor και να μην γελάς,\nνα αγαπάς την Δ. κι αυτή να μην το ξέρει,\nή να μαλακίζεσαι στην ταράτσα το καλοκαίρι και να χύνεις στα τσιμέντα;\nείπε το βρακί του ντάρθ στις 1:22 μ.μ. 0 σχόλια


Θεσσαλονίκη: Αστυνομική επιχείρηση στην πλατεία Καλλιθέας για να σταματήσουν τα κορωνοπάρτι | ΕΛΛΑΔΑ | iefimerida.gr\nΑστυνομική επιχείρηση στη Θεσσαλονικη, φωτογραφία thestival\nΙσχυρή αστυνομική δύναμη εγκαταστάθηκε το απόγευμα της Τρίτης στην πλατεία Καλλιθέας, στην Άνω Πόλη της Θεσσαλονίκης, για την αποτροπή κορωνοπάρτι.\nΑφορμή για την αστυνομική επιχείρηση στάθηκαν οι εκατοντάδες καταγγελίες που δέχτηκε το τελευταίο χρονικό διάστημα το 100 από κατοίκους της περιοχής. Οπως αναφέρει το thestival η συγκεκριμένη πλατεία τις νυχτερινές ώρες μετατρέπεται σε στέκι νεαρών ατόμων που διασκεδάζουν. Λόγω της κατάστασης αυτής οι κάτοικοι καταγγέλλουν ότι εδώ και καιρό αδυνατούν να κοιμηθούν. Οι καταγγελίες αναφέρουν ότι τα πάρτι στην πλατεία διαρκούν μέχρι το πρωί.\nΕπιχειρηση της αστυνομίας για να αποτραπούν τα κορωνοπάρτι\nΗ Αστυνομία απέφευγε για μέρες να προχωρήσει σε επιχείρηση απομάκρυνσης των νεαρών προκειμένου να μην σημειωθεί κάποιο περιστατικό αντίστοιχο με εκείνο της Νέας Σμύρνης. Για τον λόγο αυτό αποφασίστηκε η εγκατάσταση αστυνομικών δυνάμεων με το φως της ημέρας και σε χρονική στιγμή που η πλατεία ήταν άδεια. Η παρουσία της Αστυνομίας λειτούργησε αποτρεπτικά. Μάλιστα κάποιοι από τους κατοίκους πλησίασαν τους αστυνομικούς και τους ευχαρίστησαν για την επέμβαση.\nΕΛΛΑΔΑ 03/05/2021 15:50\nΔΙΑΒΑΣΤΕ ΠΕΡΙΣΣΟΤΕΡΑ Θεσσαλονίκη ΚΟΡΩΝΟΠΑΡΤΙ αστυνομία επιχείρηση


Sticks μοτσαρέλα με μια εκπληκτική σως! | Sticks μοτσαρέλα με μια εκπληκτική σως! – RoomNews\nΈνα καταπληκτικό snack για όλες τις ώρες για μικρούς και μεγάλους....\nΈνα καταπληκτικό snack για όλες τις ώρες για μικρούς και μεγάλους….\n12 κομματάκια τυρί μοτσαρέλα κομμένα σε ράβδους.\n1 ½ του φλιτζανιού φρυγανιά τριμμένη\n4 κουταλάκια του γλυκού ιταλικό καρύκευμα\n¼ φλιτζάνι soure cream\n2 κουταλιές της σούπας φρεσκοτριμμένο λεμόνι ή χυμό lime\n2 κουταλιές της σούπας ψιλοκομμένος βασιλικός\n½ έως και ¼ κουταλάκι του γλυκού αλάτι\nΆπλωσε το αλεύρι και την τριμμένη φρυγανιά σε δύο ξεχωριστά πιάτα. Πρόσθεσε στο πιάτο με την φρυγανιά το ιταλικό καρύκευμα, αλάτι και πιπέρι. Ανακάτεψε όλα μαζί πολύ καλά. Σε ένα μικρό μπολ χτύπα ελαφρά τα αυγά. Πάρε ένα-ένα τα κομμάτια του τυριού και βούτηξε τα μέσα στο αλεύρι. Μόλις το κάνεις αυτό τίναξε τα για να φύγει το περιττό αλεύρι από πάνω τους. Βάλε τα τυράκια μέσα στο μείγμα με την φρυγανιά και στην συνέχεια βούτηξε τα μέσα στο μείγμα με το αυγό και μετά πάλι στο μείγμα με την φρυγανιά έτσι ώστε να δημιουργήσει ένα επιπλέον στρώμα και να βγει πιο τραγανό και φυσικά να μην λιώσει το τυρί στο τηγάνισμα. Αφού παναριστούν όλα τα κομμάτια με την μοτσαρέλα τοποθέτησε σε ένα πιάτο και βάλτο στην κατάψυξη για 2-3 ώρες.\nΜέχρι να παγώσουν ξεκίνα να φτιάχνεις την σάλτσα σε ένα μπολ χτυπώντας όλα τα υλικά μαζί. Κάλυψε με μια πλαστική μεμβράνη και βάλτο στο ψυγείο μέχρι την ώρα που θα σερβίρεις.\nΜόλις περάσουν οι δύο ώρες βγάλε τα τυράκια από την κατάψυξη και βάλε σε ένα τηγάνι αρκετό λάδι περίπου δύο δάχτυλα. Άφησε να ζεσταθεί το λάδι και πρόσθεσε τα τυράκια προσέχοντας να μην ξεπερνούν το λάδι αν δεις ότι το ξεπερνούν πρόσθεσε κι άλλο λάδι. Τηγάνισε για 5 λεπτά μέχρι να γίνουν τραγανά και να ροδίσουν. Αφού τηγανιστούν άφησε τα να στραγγίξουν από το λάδι σε χαρτί κουζίνας.\nΣέρβιρε αμέσως με την σώς που έχεις φτιάξει.\n« PREVIOUS “Zέστανε” τον χώρο σου με μια βιβλιοθήκηNEXT » Νέα κρίση μεταξύ ΗΠΑ – Τουρκίας – Η Ουάσιγκτον παγώνει την έκδοση βίζας στους Τούρκους


~..Swimmer in a sea of faces..~: April 2007\n"..περί φωτογραφίας ... συνέχεια..."\nΚαι μιας και μιλάμε για φωτογραφία, είπα να τοποθετήσω κάπου εδώ και την δικιά μου ιστορία μέσα σε αυτή την τεράστια ιστορία της φωτογραφίας. Βέβαιά, καμία σχέση δεν έχει με αυτές τις εντυπωσιακές και άκρως ιστορικές αφηγήσεις που κατά καιρούς διαβάζουμε στα περιοδικά και στα αφιερώματα αλλά παρόλα αυτά είναι η δικιά μου προσωπική ιστορία, όπως εγώ την έζησα.\nΗ ιστορία λοιπόν ξεκινάει κάπου στην δεκαετία του ’60 όπου ο πατέρας μου αγόρασε, όντας στην Αυστραλία, μια Yashica Minimatic C για να απαθανατίσει την ζωή στην Αυστραλία. Από εκεί γύρισε με μια σακούλα φωτογραφίες, μια σακούλα που πάντα φυλάγαμε στην τελευταία ντουλάπα. Μικρός σαν ήμουν έπαιρνα τις φωτογραφίες και τις άδειαζα στο κρεβάτι και τις κοίταγα ξανά και ξανά. Ήμουν πολύ μικρός για να μου εμπιστευτούν την φωτογραφική μηχανή, που ο μύθος ήθελε να είναι πανάκριβη και συλλεκτική , έτσι η μηχανή πέρασε στα χέρια του αδελφού μου όπου άρχισε να φωτογραφίζει. Κάπως έτσι (?) έφτασε και στα χέρια μου , στις αρχές της δεκαετίας του ’90, ένα τεύχος του περιοδικού «Φωτογράφος» με αφιέρωμα στις φωτογραφικές μηχανές. Καθόμουν και το ξεφύλλιζα με τις ώρες, διάβαζα τις κριτικές και τα συγκριτικά τέστ. Εκεί είδα μια Cosina την οποία ήθελα τόσο πολύ να αγοράσω. Κατέβαινα κάθε Σάββατο στα φωτογραφία της Αθήνας και χάζευα τις βιτρίνες των καταστημάτων. Ένα κατάστημα στην Μπενάκη είχε μια Nikon F4 – μπορούσα να την χαζεύω με τις ώρες. Τελικά το σχέδιο αγοράς της Cosina ναυάγησε, όπως ναυάγησε και η αγορά μιας Minolta X300s. Μέσα στην Στοά Φέξη υπήρχε ένα μικρό φωτογραφείο που περισσότερο έμοιαζε με τηλεφωνικό θάλαμο παρά με κατάστημα , από εκεί αγόρασα την πρώτη μου φωτογραφική μηχανή, μια Practika BMS μαζί με τον στάνταρτ 50αρι φακό στην τιμή των 32.000 δραχμών. Μετά από λίγο καιρό αγόρασα και έναν ζουμ φακό και άρχισα να τραβάω τις πρώτες φωτογραφίες οι οποίες ήταν καθημερινές snapshots . Εκείνη την εποχή η φωτογραφία για μένα ήταν ενασχόληση μόνο κατά την περίοδο των καλοκαιρινών διακοπών. Χρησιμοποιούσα κυρίως αρνητικά φιλμ και αυτό μέχρι την πενθήμερη σχολική εκδρομή όπου χρησιμοποίησα πρώτη φορά slide film. Δυστυχώς από τα 4 φιλμ που πήρα μαζί μου, το ένα καταστράφηκε καθώς άνοιξα την πλάτη της μηχανής πριν το μαζέψει μέσα στο καρούλι.\nΤο καλοκαίρι του ’95. στις διακοπές μου έτυχε να τραβήξω την πρώτη φωτογραφία η οποία πραγματικά μου άρεσε και θεώρησα ότι με έσπρωξε λίγο στα πιο βαθιά της φωτογραφίας. Θυμάμαι ότι έτρεχα με την μηχανή στα χέρια κατά μήκος της ακρογιαλιάς στο Αίγιο , για να τραβήξω μια φωτογραφία ενός καϊκιού με φόντο το ηλιοβασίλεμα. Η χαρά μου ήταν απερίγραπτη όταν τελικά, παίρνοντας τα slides από το φωτογραφείο είδα το αποτέλεσμα. Ήταν η φωτογραφία η οποία μετέτρεψε την φωτογραφία από καλοκαιρινή μου ενασχόληση σε πραγματικό χόμπι. Από τότε σταμάτησα να περιμένω το καλοκαίρι και το ταξίδι μου στα Γιάννενα – αν και τα Γιάννενα εξακολουθούσαν να προσφέρουν περισσότερα θέματα εκείνο τον καιρό από ότι η Αθήνα – και όλο και περισσότερο αναζητούσα θέματα τριγύρω μου. Από τότε η φωτογραφία έγινε πραγματικό μου χόμπι.\nΤον επόμενο χειμώνα και μέχρι να ξεκινήσει η σχολή μου τον Μάρτιο του ’97 γράφτηκα σε ένα 6μηνο σεμινάριο στο πολιτιστικό κέντρο του δήμου μου με σκοπό να παρακολουθήσω κάποια σεμινάρια για την φωτογραφία. Το πρόγραμμα περιελάμβανε 3 μήνες πρακτική εξάσκηση με φωτογράφηση θεματικών ενοτήτων και 2 μήνες προετοιμασίας και εκτύπωσης σε σκοτεινό θάλαμο για την δημιουργία εκθέσεως. Ως συνηθίζω, έπεσα με τα μούτρα προκειμένου να ετοιμάσω κάτι καλό. Μετά από 4 μήνες και ενώ άρχιζε η σχολή μου, σε μια συνάντηση που είχαμε ( που έμελλε να είναι και η τελευταία για μένα) αποφασίσαμε ποιες φωτογραφίες θα αναρτηθούν στην έκθεση. Και ενώ οι περισσότεροι είχαν ο καθένας το δικό του πάνελ, εγώ «κόπηκα» λόγο… κονδυλίων και «έλλειψης σαφούς θεματικής ενότητας». Η πίκρα μου ήταν τόσο μεγάλη που αποφάσισα να τα παρατήσω. Πέταξα τα αρνητικά μου στον σκουπιδοτενεκέ και έβαλα την μηχανή μου στο ντουλάπι «επ αόριστον». Όταν μετά από 2 μήνες επισκέφτηκα την έκθεση, είδα φωτογραφίες μου στα πάνελ των άλλων χωρίς καμία αναφορά σε εμένα. Τότε αποφάσισα ότι δεν θα ξανασχοληθώ με την φωτογραφία.\nΜετά από δύο χρόνια και χωρίς ούτε ένα «κλίκ» στο ενεργητικό μου. Αποφάσισα να βγάλω την παλιά ΒΜS από το ντουλάπι και να την πάρω στις καλοκαιρινές διακοπές μου. Εκεί παρατήρησα ότι παρέδωσε το πνεύμα της. Το εργοστάσιο της είχε κλίσει και δεν μπορούσα να βρω ανταλλακτικά για να την επισκευάσω οπότε άρχισα πάλι να ψάχνω για φωτογραφικές μηχανές μέσω περιοδικών. Μετά από ένα χρόνο κατάφερα να αγοράσω την πολυαγαπημένη μου Canon EOS 5, η οποία αγοράστηκε παραμονή των καλοκαιρινών μου διακοπών στην Σαντορίνη. Εκεί και το ενδιαφέρον μου για την φωτογραφία αναθερμάνθηκε. Η Canon με συντρόφεψε για τα επόμενα 8 χρόνια. Πέρυσι αγόρασα μια ψηφιακή Nikon CoolPix 8400 η οποία έθεσε στο ντουλάπι την ΕΟS 5 προς όφελος της ευκολίας.\nΑυτά τα χρόνια της ΕΟS 5 ήταν ιδιαίτερα παραγωγικά. Πάνω από 2.000 slides, αποτέλεσμα πολλών πρωινών ξυπνημάτων και εκδρομών προς αναζήτηση θεμάτων. Τα Γιάννενα παρέμειναν ο αγαπημένος μου προορισμός αλλά εμπλουτίστηκαν και με άλλους προορισμός . Η Κωνσταντινούπολη μου προσέφερε αυτό το εξωτικό ντεκόρ και παρόλο που δεν κατάφερα να φέρω τόσες πολλές φωτογραφίες όσες θα ήθελα, παρόλα αυτά κάποιες από αυτές παραμένουν από τις αγαπημένες μου και από τις ποιο συχνά επισκεπτόμενες στα sites. Η Κωνσταντινούπολη υπήρξε μια σημαντική περίοδος διότι αφενός συνέπεσε με την μεταστροφή μου στην ψηφιακή επεξεργασία των εικόνων αλλά και αφετέρου διότι μου επέτρεψε να συνειδητοποιήσω ότι είμαι φωτογράφος τοπίων καθώς μέσα σε εκείνη την λαοθάλασσα εγώ φωτογράφισα μόνο το τοπίο χωρίς τον κόσμο που το περιέβαλε.\nΤα ενθαρρυντικά σχόλια που δέχτηκα κατά καιρούς με προέτρεψαν να αναζητήσω κάποιον τρόπο να κάνω την δικιά μου έκθεση. Σε ένα event που οργανώθηκε στο «Χοροστάσιο» παρουσιάστηκαν κάποιες φωτογραφίες μου μαζί με άλλους δύο φωτογράφους και εκεί το πήρα απόφαση να ψάξω να βρω έναν τρόπο που θα με οδηγήσει στην έκθεση. Βρέθηκαν κάποιες επαφές ώστε να γίνει μέσω ενός σωματίου φωτογράφων και κανόνισα ένα ραντεβού το οποίο συνέπεσε με την επιστροφή τους από ένα ταξίδι στo εξωτερικό και προβολή των φωτογραφιών. Μετά από μια μακροσκελή εισαγωγή του τύπου «Της κοντής ψωλής της φταίνε οι τρίχες» και αναφερόμενοι στις φωτογραφικές μηχανές που χρησιμοποιούσαν πρώτη φορά και κάτι ιστορίες για αγρίους για τα φιλμ , μας έδειξαν κάτι φωτογραφίες τις οποίες αν ήταν δικές μου θα τις είχα στείλει στα σκουπίδια χωρίς δεύτερη σκέψη, εκεί περάστηκαν ως ένα είδος «μετα-μοντέρνας» τέχνης. Υπό αυτό το καθεστώς μου πρότειναν εμμέσως λογοκρισία υπό την έννοια να διαλέξουν αυτοί ποιες φωτογραφίες θα εκθέσουν , γιατί «το σωματείο έχει κάποια υψηλά στάνταρ τα οποία έπρεπε να τηρηθούν» . Αργότερα αναφέρθηκαν στην έλλειψη ενιαίου θέματος. Φωνή βοώντος εν τη ερήμω κάθε προσπάθεια μου να τους εξηγήσω ότι μου αρέσει κάθε φορά να δίνω κάτι καινούργιο, κάτι διαφορετικό από πριν… Τίποτα αυτοί…\nΈτσι ναυάγησε και η απόπειρα δημιουργίας έκθεσης..\nΚαι φτάνουμε στο σήμερα. Και ενώ οι φωτογραφίες μου εξακολουθούν να έχουν αυτά τα κοινά χαρακτηριστικά των προηγουμένων φάσεων, παρόλα αυτά κάτι έχει αλλάξει. Έχω απαλλαγεί από το άγχος του να δημιουργήσω κάτι, μόνο και μόνο για να πω ότι « Ο Παναγιώτης ήταν εδώ». Δεν με ενδιαφέρει να αποτυπώσω το εδώ και τώρα, αυτό που παρουσιάζετε μπροστά στα μάτια του καθενός. Με ενδιαφέρει να αποτυπώσω αυτό που γεννιέται στην φαντασία μου βλέποντας το. Με ενδιαφέρει να επιβάλω την φαντασία μου πάνω στην πραγματικότητα της Princess Str ή του Royal Mile και να την παρουσιάσω όπως εγώ θέλω και όχι όπως επιθυμεί αυτή να μου παρουσιαστεί.\nΑκόμη είναι νωρίς, σίγουρα θα αλλάξουν πολλά ακόμη και έρχονται και άλλα καινούργια. Ίσως να πλησιάζει ο καιρός για κάτι καινούργιο Ίσως απλά χρειάζεται να απλώσω το χέρι και να το φτάσω.\nPosted by Panagiotis Giannakis at 11:45 PM 2 comments: Links to this post\n".. περι φωτογραφίας .."\nΜιας και τελευταία με έχει πιάσει συγγραφικός ίστρος, θέλησα να κάνω και ένα post σχετικά με αυτό που αγαπάω περισσότερο να ασχολούμαι, την φωτογραφία.\nΑπό τις αρχές της δεκαετίας του ’90 που άρχισα να ασχολούμαι μαζί της , συστήθηκα, αρχικά μέσω του περιοδικού «Φωτογράφος» που αγόραζε αρχικά ο αδελφός μου και στην συνέχεια εγώ και μετά μέσω λευκωμάτων , με μια σειρά από γνωστούς έλληνες φωτογράφους, των οποίων η δουλειά με γοήτευσε και εξακολουθεί να με γοητεύει.\nΈτσι λοιπόν αποφάσισα να κάνω ένα μικρό post με το top 5 αυτών των φωτογράφων για εσάς τους 3-4 που διαβάζετε το blog μου (Βρέκος, Αντώνης, Μήτσος και ένας τέταρτος περαστικός-που είδε φως και διάβασε).\nΒούλα Παπαϊωάνου (1898-1989) .\nΊσως η πιο άγνωστη σε εμένα αφού την δουλειά της την γνωρίζω μέσω κάποιων sites. Η Παπαϊωάνου είναι περισσότερο γνωστή για τις φωτογραφίες της περιόδου ’40-’50 όπου αποτυπώνει την σκληρή ζωή στην φτωχή ελληνική ύπαιθρο.\nΑπό τις λίγες φωτογράφους όπου επιτράπηκε να φωτογραφίζει κοινωνικά θέματα κατά την περίοδο της κατοχής, φωτογραφίες-μαρτυρίες που αποτυπώνουν την σκληρή ζωή στην κατοχική Αθήνα\nΚάπου στο ’95 ήρθε στα χέρια μου ένα φωτογραφικό λεύκωμα από το περιοδικό «Φωτογράφος» με θέμα τον φωτογράφο Χαρισιάδη. Φωτογραφίες απλές, αισιόδοξες, της περιόδου της ‘αθωότητας’.\nΟ Χαρισιάδης ήταν ένας από τους φωτογράφους τις αντίστασης και από τα ιδρυτικά μέλη της Ε.Φ.Ε. Το αρχείο του από 120000 αρνητικά είναι μια\nσημαντική καταγραφή της Ελλάδας της ανοικοδόμησης μετά τον πόλεμο.\nΚώστας Μπαλάφας (1920 - )\nΑπό τους φωτογράφους της εθνικής αντίστασης, στο έργο του αποτυπώνει την αγροτική Ελλάδα της δεκαετίας του ’50. Μερικές φωτογραφίες-σταθμοί, που παραμένουν από τις αγαπημένες μου.\nΦωτογραφίες έντονα συναισθηματικές όπως αυτές της θηριωδίας των Ναζί στα Ιωάννινα, μέσα από την ματιά ενός απλού ανθρώπου. Από την δεκαετία του ΄60 και μετά επισκέπτεται το Άγιον Όρος όπου τραβάει κάποιες από τις ποιο γνωστές του φωτογραφίες.\nΕλλη Σουγιουτζόγλου-Σεραϊδάρη (1899 - 1998 )\nΗ γνωστή και ως «Nelly’s» γεννήθηκε στο Αϊδίνι της Τουρκίας και καταγόταν από πλούσια οικογένεια. Προσωπικότητα αντιφατική, κυρίως μέσω της σχέσης της με το καθεστώς της 4ης Αυγούστου και της προσπάθειας ανάδειξης της περίφημης συνέχειας του ελληνισμού , το έργο της υπερεκτιμήθηκε από το καθεστώς Μεταξά όπου απέκτησε και την φήμη της.\nΠαρόλα αυτά παραμένει από τις αγαπημένες μου φωτογράφους, με φωτογραφίες καρτ-ποστάλ που έκαναν την Ελλάδα γνωστή ως τουριστικό προορισμό την περίοδο του μεσοπολέμου.\no φωτογράφος της αντίστασης.\nΕνώ το έργο του Μελετζή το γνώριζα από τα περιοδικά, κατά το τέλος της δεκαετίας του ’90 έπεσε στα χέρια μου ένα λεύκωμα με φωτογραφίες του. Ο Μελετζής παραμένει ο αγαπημένος μου φωτογράφος, μέχρι πρότινος είχα στο δωμάτιο μου κρεμασμένη μια αφίσα από το οδοιπορικό του στα Μετέωρα. Από τις τάξεις του ΕΛΑΣ φωτογράφισε την ελληνική αντίσταση και ήταν ο επίσημος φωτογράφος του ΕΛΑΣ.\nΦωτογραφίζει την Ελλάδα του μεσοπολέμου, την εθνική αντίσταση, τα Δεκεμβριανά, την περίοδο του ’50-’60 καθώς επίσης και φωτογραφίες αρχαιολογικών χωρών .\nΔίκαια ονομάστηκε ο «Πατέρας της ελληνικής Φωτογραφίας».\nΚαι μέχρι το επόμενο post.... καληνύχτα....\n"Η Ιστορία μιας ψευδαίσθησης"\nΤο Craigmillar είναι μια συνοικία νότιο ανατολικά του Εδιμβούργου. Στις αρχές τις δεκαετίας του ’20 άρχισαν να χτίζονται οι πρώτες εργατικές κατοικίες όπου θα στέγαζαν τους μετανάστες του φτωχού και παγωμένου βορρά που συνέρεαν στο Εδιμβούργο για να δουλέψουν στα μεταλλεία του Firth Of Forth. Το Craigmillar για το Εδιμβούργο ήταν αυτό που είναι το Λαύριο και το Κερατσίνι για την Αθήνα.\nΜε την πάροδο του χρόνου οι φτωχογειτονιές του άρχισαν να αποκτούν την φήμη γκέτου. Στις αρχές τις δεκαετίας του ’80 σημειώθηκαν εξεγέρσεις όπου θρήνησαν ακόμη και νεκρούς. Το Craigmillar γινόταν όλο και πιο κακόφημο. Στις αρχές τις δεκαετίας του ’90 εκπονήθηκε ένα σχέδιο απαλλοτρίωσης το οποίο θα έσβηνε στην κυριολεξία το παλιό σκηνικό και στην θέση του θα έχτιζαν νέες πολυκατοικίες, εμπορικά κέντρα, και πάρκα. Το παλιό Craigmillar θα γκρεμιζόταν και μαζί με αυτό και η κακή του φήμη. Σταδιακά όλοι οι κάτοικοί του μεταστεγάσθηκαν σε άλλες περιοχές και η πόλη κατάντησε μια πόλη φάντασμα.\nΤο τελευταίο παράθυρο έκλεισε πριν 2 μήνες και τώρα τον λόγο έχουν οι μπουλντόζες.\nΟ Anthony γεννήθηκε και μεγάλωσε στο Craigmillar της δεκαετίας του ’80. Πριν δέκα χρόνια το αυτοκίνητο στο οποίο επέβαινε βγήκε από τον δρόμο και χτύπησε σε μια κολόνα. Από τότε ο Anthony είναι τρόφιμος των νευρολογικών κλινικών, όμηρος μιας εκφυλιστικής εγκεφαλοπάθειας. Κάθε μέρα που ξημερώνει θυμάται όλο και λιγότερα, αναγνωρίζει όλο και λιγότερους.\nΤην προηγούμενη Δευτέρα η αυξημένη κίνηση μας ανάγκασε να πάρουμε την παρακαμπτήριο οδό που περνάει μέσα από το Craigmillar. Ο Anthony ήταν παραπάνω από χαρούμενος που θα έβλεπε πάλι την πόλη του. Αλλά δυστυχώς δεν ήταν να κρατήσει πολύ.\nΚοιτώντας τα κλειστά παράθυρα, τους έρημους δρόμους, το χορτάρι που έφτανε μέχρι τις ταράτσες των μισογκρεμισμένων σπιτιών, έτσι ξαφνικά, ο κόσμος άρχισε να μην βγάζει νόημα για αυτόν.\n«Γκρεμίζουν τα σπίτια ή εγώ…..?»\nΤου έχουν πει ότι πολλές φορές βλέπει πράγματα τα οποία δεν υπάρχουν στην πραγματικότητα, συνέπεια της αρρώστιας του. Το «Ή εγώ..?» ήταν η προσπάθεια του να καταλάβει ποια πραγματικότητα βιώνει.\nΤου εξηγήσαμε πώς έχουν τα πράγματα και δεχτήκαμε την παράκληση του να μας ξεναγήσει μια τελευταία φορά στις γειτονιές του πριν αυτές χαθούν «εν ονόματι της Ανάπτυξης».\nΜας πήγε στο σπίτι του, το οποίο ήταν από τα λίγα που δεν άνηκαν σε block πολυκατοικιών. «Δεν ήταν έτσι» μας είπε. Προφανώς μετά την είσοδό του στα νοσοκομεία, το σπίτι είχε πουληθεί σε άλλους που το είχαν τροποποιήσει πριν το εγκαταλείψουν. Στην αυλή πλέον υπήρχε ένα μισο-γκρεμισμένο γκαράζ και έλειπε η αποθήκη.\nΠήγαμε προς το παλιό του σχολείο. Εκεί οι μπουλντόζες είχαν αρχίσει ήδη να γκρεμίζουν. Το δημοτικό είχε γίνει ένας σωρός μπάζα και τώρα σειρά είχε το γυμνάσιο. Η μάντρα είχε ένα μικρό άνοιγμα. «Από εδώ κάναμε κοπάνα» μας είπε γελώντας. Η ατμόσφαιρα είχε φορτιστεί πολύ και αρχίσαμε να ανησυχούμε για την υγεία του. Τον πείσαμε ότι ήταν ώρα να επιστρέψουμε στο νοσοκομείο.\n«Εδώ έμενε ο φίλος μου ο Nick» είπε καθώς βγαίναμε από την πόλη φάντασμα. Οι πολυκατοικίες αυτές ήταν οι πρώτες που είχαν κατεδαφιστεί, ως οι παλιότερες..\nΤην επόμενη μέρα, η απουσία του από την συνεδρία μου κίνησε την περιέργεια. Πήγα και διάβασα τις σημειώσεις τις προηγούμενης μέρας. Τελικά αυτή η επιστροφή στο Craigmillar ήταν too much για τον Anthony. Το βράδυ είχε μια επιληπτική κρίση η οποία ακολουθήθηκε από ένα ψυχωσικό επεισόδιο. Το πρωί έπρεπε να μεταφερθεί προληπτικά στην πτέρυγα 8 όπου είναι τα εξωτερικά νευρολογικά ιατρεία.\nΣκέφτηκα ότι απέναντι σε αυτή την “πραγματικότητα” , η ψύχωσή του είναι το μόνο του καταφύγιο, μια απέλπιδα προσπάθειά του να κρατήσει ζωντανό τον κόσμο του…..\nΚάθε “πραγματικότητα” που ξημερώνει θυμάται όλο και λιγότερα, αναγνωρίζει όλο και λιγότερους.\nPosted by Panagiotis Giannakis at 12:10 AM No comments: Links to this post\nΛοιπόν, ένα γρήγορο post με τις παγκόσμιες μέρες που γιορτάζουμε και δεν το ξέρουμε.\nΣτις 21 Φεβρουαρίου έχουμε την ΗΜΕΡΑ ΤΗΣ ΜΗΤΡΙΚΗΣ ΓΛΩΣΣΑΣ\nΣτις 23 Μαρτίου έχουμε την ΗΜΕΡΑ ΤΗΣ ΜΕΤΕΩΡΟΛΟΓΙΑΣ (ημέρα που τυχαίνει να πέφτουν έξω όλες οι προβλέψεις)\nΣτις 27 Μαρτίου έχουμε την ΗΜΕΡΑ ΤΟΥ ΘΕΑΤΡΟΥ ( γιορτάζουν όλα τα θέατρα και οι πολιτικοί)\nΣτις 9 Μαΐου έχουμε την ΗΜΕΡΑ ΤΗΣ ΕΥΡΩΠΗΣ ( οι υπόλοιποι ήπειροι να σκάσουν από την ζήλεια τους)\nΣτις 17 Μαΐου έχουμε την ΗΜΕΡΑ ΤΩΝ ΤΗΛΕΠΙΚΟΙΝΩΝΙΩΝ (χρόνια πολλά ΟΤΕ)\nΣτίς 18 Μαΐου έχουμε την ΗΜΕΡΑ ΤΩΝ ΜΟΥΣΕΙΩΝ (πάσης φύσεως... βουλή κτλ κτλ)\nΣτις 17 Ιουνίου έχουμε την (κρατηθήτε.. ) ΗΜΕΡΑ ΚΑΤΑ ΤΗΣ ΕΡΗΜΟΠΟΙΗΣΗΣ ΚΑΙ ΤΗΣ ΞΗΡΑΣΙΑΣ (ασχολίαστο..)\nΣτις 2 Ιουνίου έχουμε μια άλλη κουλή ΗΜΕΡΑ ΥΠΕΡ ΤΩΝ ΘΥΜΑΤΩΝ ΒΑΣΑΝΙΣΜΟΥ\nΣτις 3 Ιουλίου έχουμε την ΗΜΕΡΑ ΤΩΝ ΕΡΩΤΕΥΜΕΝΩΝ ΟΡΘΟΔΟΞΩΝ ΧΡΙΣΤΙΑΝΩΝ (πάρτα Βαλεντίνε....)\nΣτις 3 Αυγούστου έχουμε την ΗΜΕΡΑ ΤΩΝ ΑΥΤΟΧΘΟΝΩΝ ΛΑΩΝ ΤΟΥ ΚΟΣΜΟΥ ( γιαυτο δεν την γιορτάζει και κανείς...)\nΣτις 16 Σεπτεμβρίου γιορτάζουμε την ΗΜΕΡΑ ΠΡΟΣΤΑΣΙΑΣ ΤΗΣ ΖΩΝΗΣ ΤΟΥ ΟΖΟΝΤΟΣ ( ιδίως στην Αμερική και την Κίνα όπου την γιορτάζουν με μεγαλειώδεις παρελάσεις)\nΣτις 20 Σεπτεμβρίου έχουμε μια φτωχομπινέδικη ΗΜΕΡΑ ΧΩΡΙΣ ΑΥΤΟΚΙΝΗΤΟ (ούτε ένα 600αρακι μεταχειρισμένο FIAT)\nΣτις 4 Οκτωβρίου έχουμε την ΗΜΕΡΑ ΤΩΝ ΖΩΩΝ και στο καπάκι την ΗΜΕΡΑ ΤΩΝ ΔΑΣΚΑΛΩΝ (τα σχόλια δικά σας)\nΣτις 16 Νοεμβρίου έχουμε την ηλίθεια και ακατανόητη ΗΜΕΡΑ ΥΠΕΡ ΤΗΣ ΑΝΟΧΗΣ (...!...)\nΣτις 11 Δεκεμβρίου έχουμε την ΗΜΕΡΑ ΤΟΥ ΠΑΙΔΙΟΥ (κατεπέκταση της «Ώρας του παιδιού» )...\nΣτις 12 Δεκεμβρίου έχουμε την ΗΜΕΡΑ ΤΩΝ ΒΟΥΝΩΝ ...\n...... που γιορτάζει μαζί με την τρέλα του μαλάκα που σκέφτηκε όλες αυτές τις γιορτές...\nPosted by Panagiotis Giannakis at 9:03 PM No comments: Links to this post\nΑπό αύριο στα LIDL και μόνο για μια βδομάδα, πίττα Ακρόπολις μόνο με £ 0.65 !!!\nΠΙΤΤΑ ΑΚΡΟΠΟΛΙΣ - με σήμα την Σαντορίνη.\nPosted by Panagiotis Giannakis at 1:51 AM No comments: Links to this post\n«Πλέον όλοι μπορούν να κάνουν την επανάσταση τους.»\nΣε μια άκρως επαναστατική μέρα όπως η σημερινή, αποφάσισα να αφιερώσω ένα post στην επαναστατικότητα.\nΑλήθεια, τι απέγιναν όλες εκείνες οι επαναστάσεις των δεκαετιών '50, '60 και '70. Που είναι όλη εκείνη η δυναμικότητα που προκάλεσε μια επανάσταση στην Ουγγαρία, έναν Μάη του '68 και ένα Πολυτεχνείο το '73? Μήπως δεν υπάρχει εκείνη η θεωρία που θα ωθήσει στην επανάσταση?\nΔυστυχώς φαίνεται ότι το πρόβλημα της επαναστατικότητας δεν εντοπίζεται στην θεωρία της, καθώς υπάρχει η επαναστατική θεωρία που μπορεί να προχωρήσει στην ανατροπή, όπως επίσης υπάρχει και η κριτική της θεωρίας αυτής που μπορεί να την βελτιώσει εκεί που χωλαίνει. Το πρόβλημα εντοπίζεται στην προσμονή μιας Big-Bang επανάστασης η οποία (βοηθούμενη από τις συνθήκες βέβαια) θα διαμορφώσει το μετά-καταναλωτικό τοπίο, υπό την καθοδήγηση ενός ελίτ πυρήνα διανοουμένων ινστρουκτόρων. Αυτό, το κατά εμέ εφιαλτικό σενάριο, είναι μάλλον και το μόνο πιθανό - προς το παρόν τουλάχιστον. Το κυρίως επαναστατικό δυναμικό, η αστική τάξη, παραμένει αποκλεισμένο από την γνώση που θα το προτρέπει και τελικά θα το απελευθερώσει από την εικόνα στον κοινωνικό (και καθαρά καταναλωτικό) καθρέφτη, μια παραμορφωμένη εικόνα ευημερίας και ελευθερίας. Το παρόν επαναστατικό δυναμικό μπορεί να παράγει μεν επαναστάσεις, αλλά δυστυχώς επαναστάσεις προς εγκαθίδρυση νέων αφεντικών και τελικά δικτατοριών.\nΑπό την άλλη μεριά, η οχύρωση της κοινωνίας πίσω από κυκλώπεια τείχη ήταν κατά μέρος αποτελεσματική. Αυτό που πάντα προείχε ήταν να είναι ο «Κυρίαρχος Λαός» ευχαριστημένος και να αισθάνεται ασφαλής. Όμως για να αισθάνεται ασφαλής έπρεπε να υπάρχει κάποιος κίνδυνος από τον οποίο θα αισθανόμαστε ασφαλείς (και θα δικαιολογεί και την ύπαρξη της ασφάλειας αυτής).\nΠαρόλα αυτά ο λαός πάντα ήθελε να έχει το δικαίωμα της επανάστασης στα χέρια του και να κριτικάρει την εξουσία, μιας και αυτή είναι η μοίρα της. Για να γίνει αυτό λιγότερο επικίνδυνο από όσο ακούγεται έπρεπε να μεταβληθεί κάπως η έννοια της επανάστασης, έτσι ώστε όλοι να μπορούν να την κάνουν άφοβα.\nΑυτά ως εισαγωγή για το τι θα ακολουθήσει….\n«Φάε τον Οργανικό σου κεφτέ παιδί μου…»\nΗ Αγγλία ήδη κάνει την επανάσταση της. Μετά την βιομηχανική επανάσταση, σειρά έχει η Οργανική ( Organic) επανάσταση. Η ιδέα είναι να μην χρησιμοποιούνται χημικά και φάρμακα στην παραγωγή των προϊόντων. Έτσι ο καταναλωτής θα παραμείνει υγιείς (για να δουλεύει καμιά 10αρια ώρες παραπάνω την ημέρα). Και όχι μόνο αυτό. Μιας και κανένας δεν μαγειρεύει εδώ πάνω, οι εταιρίες παραγωγής έτοιμου φαγητού και τα fast food τύπου McDonalds θησαυρίζουν πουλώντας ουσιαστικά σαβούρες και microwave food.\nΈτσι λοιπόν, το να στραφεί το καταναλωτικό κοινό προς την αγορά οργανικών προϊόντων είχε διπλό αποτέλεσμα. Πρώτα να χτυπηθούν οι πολυεθνικές εταιρίες που τόσο ευθύνονται για όλα τα δεινά μας και δεύτερων να "κατασκευάσουν" έναν καταναλωτή υγιέστερο. Και φυσικά αποτυχάνουν και στα δύο.\nΟι εταιρίες κατασκευής έτοιμου φαγητού στράφηκαν στην παρασκευή "οργανικού" φαγητού, παίρνοντας μια μεγάλη οικονομική ανάσα με την παρουσίαση κάτι καινούριου στην αγορά. Οπότε αυτές ήταν και οι άμεσα κερδισμένες διότι το παραμύθι του υγιούς καταναλωτή πήγε περίπατο με την παρουσίαση οργανικών αναψυκτικών και chips. Ακολούθησαν τα microwave meals, οι βιολογικές έτοιμες σάλτσες, οργανικές μαγιονέζες και πάει λέγοντας...\nΤο ωραίο σε αυτή την ιστορία είναι η αίσθηση επανάστατικότητας που διακατέχει τους Άγγλους πάνω σε αυτό το θέμα. Δεν τους ενδιαφέρει που κάθε λεωφορείο έχει 8 κάμερες, δεν τους ενδιαφέρει που στα δημοτικά σχολεία , το προαύλιο εποπτεύετε από την αστυνομία, τα γραφεία εργασίας έχουν κάμερες που ελέγχουν τυχόν μη επιτρεπτές συμπεριφορές, λέξεις όπως "Εσκιμώος" ή "Μαυροπίνακας" δεν επιτρέπονται δίοτι υπονοούν ρατσιστική συμπεριφορά κτλ κτλ..\nΑρκεί που έκαναν την επανάσταση τους. Γιατί την δικαιούνται...\nPosted by Panagiotis Giannakis at 9:24 PM No comments: Links to this post\nΤο Νόημα της Ευτυχίας...\nΓια όσους ακόμη το αναζητούν, σε 3 άτοκες δόσεις...\nΓια όλους εμάς τους υπόλοιπους που διαφωνούμε, ας το ποδοπατήσουμε με τα Addidas παπουτσάκια μας...\n"..περί φωτογραφίας ... συνέχεια..." Και μιας κα...\n".. περι φωτογραφίας .." Μιας και τελευταία με έχ...\n"Η Ιστορία μιας ψευδαίσθησης" Το Craigmillar ε...\nInternational Days Λοιπόν, ένα γρήγορο post με ...\nΠροσφορά!!! Από αύριο στα LIDL και μόνο για μια β...\n«Πλέον όλοι μπορούν να κάνουν την επανάσταση τους....\nΤο Νόημα της Ευτυχίας... Για όσους ακόμη το αν...\nEyes without a faceΗ Μέριντιθ ήταν οπαδός της go...\nΜεγάλη Παρασκευή στο Εδινμπούρδο. Αν και είχα π...


Politico: Γιατί η Ελλάδα είναι η «de facto αποικία» της Γερμανίας - CNN.gr\nPolitico: Γιατί η Ελλάδα είναι η «de facto αποικία» της Γερμανίας\nΠέμπτη, 15 Ιουνίου 2017 12:00\nΌπως επισημαίνει, εδώ και ημέρες ο Έλληνας πρωθυπουργός μιλάει στο τηλέφωνο, προσπαθώντας να εξασφαλίσει τους καλύτερους δυνατούς όρους για τη χώρα του καθώς εισέρχεται στο τελευταίο στάδιο του φαινομένου ατελείωτου κύκλου διάσωσης. Μέχρι στιγμής, οι προσπάθειές του έχουν προκαλέσει περισσότερο κοροϊδία παρά σεβασμό –ιδιαίτερα στη Γερμανία. «Συνεχίζει να τηλεφωνεί συνεχώς, και η Καγκελάριος του λέει ξανά και ξανά «Αλέξη, το θέμα θα το συζητήσουν οι υπουργοί Οικονομικών»», δήλωσε μιλώντας σε κοινό ο Γερμανός υπουργός, αναφερόμενος στις προσπάθειες του Έλληνα πρωθυπουργού, τονίζει το άρθρο.\nΌπως υπογραμμίζει, στη σημερινή συνεδρίαση του Eurogroup είναι κάτι περισσότερο από σίγουρο ότι η Ελλάδα θα λάβει τη δόση των 7 δισ. ευρώ –και περισσότερα. Κανείς δεν αμφιβάλλει για αυτό. Αλλά ο Τσίπρας θέλει κάτι ακόμη πιο πολύτιμο: την ελάφρυνση χρέους. «Κανένας σοβαρός οικονομολόγος δεν πιστεύει ότι η Ελλάδα θα ανασάνει ποτέ από το χρέος της των 300 και πλέον δισ. ευρώ, χωρίς σημαντική ελάφρυνση από τους πιστωτές. Αυτό σημαίνει ότι πρέπει να πείσει τη Γερμανία, τη χώρα στην οποία η Ελλάδα χρωστάει τα περισσότερα», αναφέρει το Politico.\nΣτο μεγαλύτερο μέρος της δεκαετούς σχεδόν ύφεσης της Ελλάδας, η χώρα ήταν όμηρος στις εγχώριες πολιτικές της. Τώρα, είναι όμηρος στη Γερμανία.\nΤο Βερολίνο, το οποίο εδώ και καιρό είναι εναντίον της ελάφρυνσης χρέους, αρνείται να υποχωρήσει. Με τις γενικές εκλογές στη Γερμανία να αναμένονται στο τέλος Σεπτεμβρίου, οι Μέρκελ και Σόιμπλε είναι απίθανο να μαλακώσουν τη θέση τους σύντομα.\nΣτο σημείο αυτό επισημαίνεται πως με τα χρόνια, η Γερμανία έχει αποδεχθεί με ηρεμία πιο ήπιες μορφές ελάφρυνσης του χρέους, όπως την παράταση της λήξης των δανείων της Ελλάδας και μείωση των επιτοκίων. Αλλά μια άμεση μείωση του χρέους, όπως απαιτείται από το ΔΝΤ, παραμένει εκτός συζήτησης, τουλάχιστον μέχρι τις εκλογές.\n«Δυστυχώς για τον Τσίπρα, έχει πολύ μικρό λόγο για το ζήτημα. Ένας λόγος για τον οποίο θέλει ελάφρυνση χρέους τώρα είναι ότι θα επιτρέψει στην ΕΚΤ να συμπεριλάβει τα ελληνικά ομόλογα στο QE», αναφέρει η επιθεώρηση στο άρθρο της. Όπως σημειώνεται, αυτό θα συνέβαλε σε μεγάλο βαθμό στην τόνωση της επενδυτικής εμπιστοσύνης για την σταθερότητα της Ελλάδας. Αλλά η Ελλάδα δεν θα είναι επιλέξιμη για το πρόγραμμα όσο το χρέος της δεν θεωρείται βιώσιμο. Και με το πρόγραμμα της ΕΚΤ να πρόκειται να λήξει σύντομα, η Ελλάδα ίσως να μην επωφεληθεί ποτέ.\nΚατά τον αρθρογράφο, ο Αλέξης Τσίπρας μπορεί ακόμη να προσπαθήσει να τεθεί εναντίον μιας συμφωνίας αυτή την εβδομάδα και να πάει το ζήτημα στη σύνοδο των Ευρωπαίων ηγετών την επόμενη εβδομάδα. Αυτό δεν αναμένεται να κάνει μεγάλη διαφορά. «Η αλήθεια είναι, ότι η Ευρώπη σταμάτησε να ακούει την Ελλάδα εδώ και πολύ καιρό», αναφέρεται στο άρθρο.\nΚΟΣΜΟΣ\t· ΑΛΕΞΗΣ ΤΣΙΠΡΑΣ\t· ΑΝΓΚΕΛΑ ΜΕΡΚΕΛ\t· EUROGROUP\t· ΧΡΕΟΣ\t· ΣΥΜΦΩΝΙΑ\t· ΜΝΗΜΟΝΙΟ


Ο Δήμος Δράμας βράβευσε τα δημοτικά σχολεία που συμμετείχαν στον Σχολικό Μαραθώνιο «Πάμε Ανακύκλωση» 2019-2020 - Εργασία Συν\nΠραγματοποιήθηκε η βράβευση των σχολείων που διακρίθηκαν στον Σχολικό Μαραθώνιο «Πάμε Ανακύκλωση» 2019-2020 για τα δημοτικά σχολεία του Δήμου Δράμας. Η σχολική δράση υλοποιήθηκε σε συνεργασία με τη Διεύθυνση Πρωτοβάθμιας Εκπαίδευσης Ν. Δράμας και τη ΔΙ.Α.Α.ΜΑ.Θ. Α.Α.Ε., στο πλαίσιο του προγράμματος Followgreen.\nΗ βράβευση πραγματοποιήθηκε λαμβάνοντας όλα τα απαραίτητα μέτρα υγιεινής, στον προαύλιο χώρο του Δημοτικού Σχολείου Ξηροποτάμου, παρουσία των Αντιδημάρχων κ. Μιχάλη Τάσσου, κ. Χρήστου Κυριακίδη και κ. Αναστασίας Τόλιου. Στην εκδήλωση, μεταξύ άλλων, παραβρέθηκαν και η Βουλευτής Κινήματος Αλλαγής Ν. Δράμας κ. Χαρά Κεφαλίδου.\nΟ Αντιδήμαρχος κ. Τάσσου χαιρέτησε την εντυπωσιακή προσπάθεια των μαθητών, καθώς συνέλεξαν πάνω από 6.400 κιλά ανακυκλώσιμων υλικών (χαρτί, αλουμίνιο, μπαταρίες), σε σύντομο χρονικό διάστημα. Ο κ. Κυριακίδης με τη σειρά του συνεχάρη μαθητές και εκπαιδευτικούς για την προσφορά τους στη δράση και ευχαρίστησε τους υπαλλήλους της καθαριότητας για το έργο τους.\nΑναφορά έγινε για τη στήριξη και την προσφορά τους στη δράση στο σύστημα ανακύκλωσης μπαταριών «ΑΦΗΣ» και στο πρόγραμμα αλουμινίου «Κάθε Κουτί Μετράει» για την υποστήριξή τους στη βράβευση.\nΗ υπεύθυνη από το από το πρόγραμμα ΚΚΜ Ειρήνη Τοπουζίδου ανέφερε: «Συγχαρητήρια σε όλα τα παιδιά αλλά και τους γονείς και τους καθηγητές που συμμετείχαν με ενθουσιασμό στο φετινό Πρωτάθλημα Ανακύκλωσης. Είμαστε εδώ για να τους ενθαρρύνουμε να συνεχίσουν γιατί κάποιες μικρές πράξεις, όταν τις κάνουμε όλοι μαζί, μπορεί να κάνουν μεγάλη διαφορά για εμάς και το για περιβάλλον. Για παράδειγμα, κάθε φορά που ανακυκλώνουμε ένα κουτάκι αλουμινίου εξοικονομούμε φυσικούς πόρους και 95% ενέργεια σε σχέση με την πρωτογενή παραγωγή».


Τραμπ: Απειλεί το Ιράν σε 52 πιθανούς στόχους – energinews.gr\n5 Ιανουαρίου 2020 - by energinews (admin) - Leave a Comment 75\n«Αν μας επιτεθούν θα χτυπήσουμε»«Οι ΗΠΑ δεν θα ανεχθούν άλλες απειλές» ανέφερε μέσω Twitter ο Ρεπουμπλικάνος πρόεδρος, Ντόναλντ Τραμπ.\nΤο Ιράν, «μιλάει με μεγάλο θράσος για το ότι θα βάλει στο στόχαστρο ορισμένους στόχους των ΗΠΑ», σε αντίποινα για τον θάνατο του ανώτατου αξιωματικού, ανέφερε.\nΣύμφωνα με τον ίδιο, ο αμερικανικός στρατός έχει κλειδώσει «52 ιρανικές εγκαταστάσεις» και ορισμένοι από τους στόχους αυτούς είναι «πολύ υψηλού επιπέδου» και «σημαντικοί για το Ιράν και τον ιρανικό πολιτισμό». Πρόσθεσε ότι «οι στόχοι αυτοί και το ίδιο το Ιράν» θα χτυπηθούν «πολύ γρήγορα και πολύ σκληρά» σε περίπτωση που η Τεχεράνη προχωρήσει σε αντίποινα.\nPrevious Article Ερρικα Μπρόγιερ: Πέθανε η διάσημη ηθοποιός, χορεύτρια και τραγουδίστρια\nNext Article Το 2020 φέρνει τεράστιες αλλαγές στην εκπαίδευση


«Φέτος, αυτές οι καταλήψεις έχουν άρωμα από τις κινητοποιήσεις του ’98. Σε αυτό το σημείο, δεν πρέπει να κάμψουμε τον αγώνα μας, αλλά αντίθετα να τον κλιμακώσουμε με σκοπό την ανατροπή του συστήματος και την αναδιάρθρωσή της παιδείας», τονίζει σε ανακοίνωση του το Συντονιστικό Μαθητών Χανίων, διευκρινίζοντας παράλληλα ότι: «Δεν κατευθυνόμαστε από κανένα κόμμα ή παράταξη. Είμαστε μαθητές που αγωνιζόμαστε για το μέλλον μας».\nΗ ανακοίνωση του Συντονιστικού Μαθητών Χανίων αναφέρει: «Βρισκόμαστε στο τέλος της πρώτης βδομάδας καταλήψεων και μαθητικών κινητοποιήσεων, μια βδομάδα που θα αποτυπωθεί στη μνήμη μας ως μια από τις πιο αγωνιστικές για το μαθητικό κίνημα. Μέσα σε αυτή την βδομάδα πραγματοποιήθηκαν πορείες και κινητοποιήσεις σε όλη την Ελλάδα, με πάνω από 500 σχολεία να βρίσκονται υπό κατάληψη. Στα Χανιά περίπου 20 σχολεία ήταν κλειστά.\nΤην Παρασκευή 31/10 πραγματοποιήθηκε συντονιστικό μαθητών όπου αποφασίστηκε, στα πλαίσια του πανελλαδικού συντονισμού, να συμμετέχουν μαζικά και τα σχολεία των Χανίων. Έτσι την Δευτέρα αφού έγιναν συνελεύσεις στα κατειλημμένα σχολεία, το βράδυ πραγματοποιήσαμε μικροφωνική στην Αγορά, όπου μοιράσαμε το κείμενο του συντονιστικού, το οποίο στάλθηκε στην τοπική εφημερίδα και αναρτήθηκε στο διαδίκτυο. Την Τρίτη κάναμε πορεία με μεγάλη συμμετοχή και δυνατό παλμό και καταλήξαμε στα γραφεία της Δευτεροβάθμιας όπου παραδώσαμε τα αιτήματα μας εν απουσία του διευθυντή. Ακολούθησε συντονιστικό έξω από τα γραφεία με το μεγαλύτερο μέρος της πορείας. Την Τετάρτη έγινε ξανά μικροφωνική στην Αγορά με μεγάλη επιτυχία, ενώ παράλληλα μαθητές μίλησαν σε ραδιοφωνικούς σταθμούς και στην τηλεόραση με σκοπό την ενημέρωση σχετικά με τις δράσεις μας και την πορεία της Πέμπτης.\nΗ πορεία αυτή παρόλο που δεν είχε την αναμενόμενη συμμετοχή από γονείς και καθηγητές είχε ισχυρή παρουσία μαθητών, που ήταν πολλαπλάσιοι σε σχέση με την προηγούμενη πορεία. Πραγματοποιήθηκε παρέμβαση στη Νομαρχία, όπου ομάδα μαθητών μίλησε με τον αντιπεριφεριάρχη, που έδειξε ότι θεωρεί τα αιτήματα των μαθητών δίκαια και δεσμεύθηκε ότι δε θα εισέλθουν δυνάμεις καταστολής στα σχολεία. Η πορεία συνέχισε κατευθυνόμενη προς τα γραφεία της Δευτεροβάθμιας, όπου μαθητές συνομίλησαν επιτέλους με τον διευθυντή, ο οποίος δεν γνώριζε τα αιτήματά μας αν και αυτά είχαν γνωστοποιηθεί μέσω του κειμένου μας δύο μέρες πριν. Στις 2 ώρες συζήτησης μαζί του, ουσιαστικά δεν τοποθετήθηκε πάνω σε κανένα ζήτημα, δεν ξεκαθάρισε τη θέση του, ενώ μιλούσε με ειρωνικό τόνο προς τους μαθητές και γελούσε.\nΥ.Γ. Δεν κατευθυνόμαστε από κανένα κόμμα ή παράταξη. Είμαστε μαθητές που αγωνιζόμαστε για το μέλλον μας. Απάντηση σε όσους βιάστηκαν να μας χαρακτηρίσουν ως κομματόσκυλα, όπως ο διευθυντής ενός ΓΕ.Λ. στα Χανιά, ο οποίος έχει πληροφορίες από τον Περισσό ότι το πρώτο κείμενο του συντονιστικού μαθητών είναι του ΠΑΜΕ».\nκαταλήψεις, μαθητές, μαθητικές καταλήψεις


POWER HOUSE ENGINEERING - Yamaha service- Turbo - fine tuning - dynorun - YAMAHA R1 Turbo Power House\nYAMAHA R1 Turbo Power House\nτεύχος Νο 46, ΦΕΒΡΟΥΑΡΙΟΣ 2008\nΚείμενο: ΑΡΓΥΡΗΣ ΠΑΠΑΓΙΑΝΝΑΚΟΠΟΥΛΟΣ Φωτογραφίες:: ΧΡΗΣΤΟΣ ΚΑΡΑΓΙΩΡΓΑΚΗΣ\nΥπάρχουν ορισμένα όνειρα που μπορούν να γίνουν ο εφιάλτης των άλλων από τη μια στιγμή στην άλλη. Το Yamaha R1 του 2007 που ετοίμασε το Power House δημιουργήθηκε από έναν μερακλή που ήθελε να βρει τη γιατρειά του.\nΜια σοφή κινέζικη παροιμία λέει ότι αν δεν πας πρώτα για ύπνο δεν θα μπορέσεις ποτέ να ονειρευτείς! Ο Γιάννης Σπυρόπουλος ιδιοκτήτης του μαύρου R1, είναι από τους λίγους τυχερούς ανθρώπους που πραγματικά ξέρει τι θέλει και ας χρειάστηκε πρώτα να πειραματιστεί μέχρι να το αποκτήσει. Έτσι αφού περιπλανήθηκε για λίγο καιρό στα ατμοσφαιρικά μονοπάτια της βελτίωσης, ο δρόμος έφτασε στο τέλος του, όπου τον περίμενε ένα κόκκινο αυτοκίνητο που πέρασε αντικανονικά το STOP από το κάθετο στενό. Ο Γιάννης όμως δεν έχασε ούτε στιγμή κι ενώ ήταν ακόμα στο ΚΑΤ, πήρε τον Νίκο Μαυρομμάτη, ιδιοκτήτη του Power House (Ισμήνης 6 Δάφνη, τηλ. 210-9762713, 210-8701840) και του παρήγγειλε ένα ολοκαίνουργιο Yamaha R1 του 2007, το οποίο ονειρεύτηκε ενώ ήταν ακόμα στο κρεβάτι του πόνου. Φαίνεται όμως ότι τα φάρμακα είχαν επιδράσει για τα καλά αφού ο Γιάννης έδωσε ρητή εντολή το κατάμαυρο απόκτημά του να μην στέλνει λιγότερα από 200 καθαρόαιμα άλογα στον πίσω τροχό!!!\nΑν και το Power House έχει γίνει διάσημο για τις turbo κατασκευές του, και όχι μόνο, το να τουρμπίσεις το ψεκαστό μοντέλο της Ιαπωνικής εταιρείας, δεν είναι τόσο εύκολη υπόθεση. Αν σκεφτείς μάλιστα\nότι κανένας άλλος δεν το έχει καταφέρει τότε το εγχείρημα φαντάζει ακόμα πιο δύσκολο. Τα σημαντικότερα εμπόδια έχουν να κάνουν με τα πολύπλοκα ηλεκτρονικά καλούδια που είναι φορτωμένο τομοντέλο του 2007. Ηλεκτρονικό γκάζι και χοάνες μεταβλητού μήκους είναι μόνο μερικές από τις δυσκολίες. Το Fly-by-Wire παρέμεινε χάρη στην τοποθέτηση ενός άγραφου εγκέφαλου, ο οποίος όμωςσυνδέθηκε παράλληλα με τον εργοστασιακό για να διατηρηθεί η ευκολία κατά το service και συγκεκριμένα όταν συνδέεις το R1 με το διαγνωστικό της Yamaha ακόμα και στο τελευταίο συνεργείο της εταιρείας! Το φιλτροκούτι μας άφησε χρόνους και τη θέση του πήρε ένα χειροποίητο plenum με ενσωματωμένα τα μπεκ από την πάνω πλευρά, το οποίο είναι μακράν ό,τι πιο καλοφτιαγμένο έχουμε δει μέχρι σήμερα. Ο κινητήρας δεν ανοίχτηκε αφού η νοοτροπία του βελτιωτικού οίκου είναι να μην φτάνει τα μηχανικά μέρη στα όριά τους, τα οποία σύμφωνα με τον κατασκευαστή μπορούν να φτάσουν ακόμα και 40% πάνω από τις εργοστασιακές ιπποδυνάμεις. Η extra δύναμη είναι αποτέλεσμα της τοποθέτησης της τουρμπίνας της Schnitzer, η οποία έχει φωλιάσει διακριτικά μέσα από την καρίνα κι έχει κουμπώσει εργοστασιακά με το απαραίτητο χταπόδι το οποίο μάλιστα έχει δεχθεί κεραμική επίστρωση όπως επίσης και η τουρμπίνα αλλά και το μαντέμι. Η εξάτμιση καταλήγει σε ένα ζευγάρι τελικά τιτανίου της Akrapovic τα οποί κάνουν μαγευτικό ήχο.\nΑΣ ΑΡΧΙΣΕΙ ΤΟ ΣΤΟΛΙΣΜΑ...\nΣύμφωνα με την παράδοση των βελτιωμένων του Power House δεν νοείται μοτοσικλέτα και ειδικά τουρμπάτη που να μην έχει κάποια βασικά καλούδια. Το πίσω αμορτισέρ είναι κατά παράδοση της Σουηδικής Ohlins (Μοτοδυναμική ΑΕΕ. Τηλ. 210-6293547/8, www.yamaha-motor.gr). Η ίδια εταιρεία έχει κληθεί να τιθασεύσει το διαολεμένα δυνατό R1 με ένα αμορτισέρ τιμονιού. Τα aftermarket προϊόντα δεν τελειώνουν εδώ αλλά συνεχίζονται και στα φρένα με την ακτινική τρόμπα της Brembo (Extra Products, Καλλιρρόης 55, Αθήνα, τηλ. 210-9213286) να στέλνει τα υγρά φρένων μέσα από τα σωληνάκια υψηλής της ίδιας εταιρείας. Τα προϊόντα που είναι σε κοινή θέα τελειώνουν με το shifter της Βρετανικής Translogic (www.translogic.com) αλλά υπάρχει και ένα Power Commander III USB κρυμμένο κάτω από τη σέλα του αναβάτη που έχει αναλάβει τη διαχείριση των καυσίμων όσο η μοτοσικλέτα κινείται ατμοσφαιρικά. Δεν πρέπει όμως να ξεχάσω και την σημαντική αλλαγή που έγινε στα αλυσογράναζα του τουμπανιασμένου Yamaha. Τα εργοστασιακά αφαιρέθηκαν από την πρώτη κιόλας στιγμή και τη θέση τους πήρε ένα χρυσό σετ 520 της Afam τα οποία έχουν κατά 8% μικρότερη σχέση μετάδοσης σε σχέση με του εργοστασίου. Το κερασάκι στην τούρτα είναι φασαριόζα και πλήρως ρυθμιζόμενη σκάστρα της Forge, η οποία δυστυχώς είναι κρυμμένη κάτω από το εργοστασιακό ρεζερβουάρ.\nΌπως θα έχεις καταλάβει μέχρι τώρα όλα τα παραπάνω έχουν γίνει στο κυνήγι της απόλυτης ιπποδύναμης η οποία πρέπει όμως εκτός από γραμμική να είναι και ελεγχόμενη. Το μαύρο τέρας στέλνει στον πίσω τροχό 210,82Ps με αρκετές εφεδρείες σε πίεση! Και όμως η ομάδα του Power House ισχυρίζεται ότι μπορεί άνετα να βγάλει καμιά 20αριά αλογάκια με ασφάλεια αλλά σε αυτές τις ιπποδυνάμεις η μοτοσικλέτα θα χάσει δραματικά το στριφτερό χαρακτήρα της... όσο μπορεί να τον διατηρήσει με 200+ στον τροχό!!!


Ατζαγκούν: «Πιο δυνατοί του χρόνου» | SDNA\nΑτζαγκούν: «Πιο δυνατοί του χρόνου»\n30 Μαΐου 2015, 06:20\nΤο οικογενειακό κλίμα του Παναθηναϊκού είναι το μυστικό σύμφωνα με τον Αμπντούλ Ατζαγκούν, ο οποίος περιμένει πιο δυνατό το «τριφύλλι» τη νέα σεζόν.\nΑναλυτικά τα όσα είπε ο Νιγηριανός άσος του Παναθηναϊκού στην εφημερίδα «RealNews»\nΓια τη νίκη στην Τούμπα: «H νίκη που πετύχαμε σε μια από τις πιο δύσκολες έδρες του πρωταθλήματος μας δίνει εκτός των άλλων και ψυχολογία για τη συνέχεια. Ο ΠΑΟΚ είναι πάντα ένας δύσκολος αντίπαλος αλλά έχουμε δείξει ότι τουλάχιστον αυτήν την περίοδο είμαστε η καλύτερη ομάδα ανάμεσα σε αυτές που μετέχουν στα πλέι οφ. Έχουμε να αντιμετωπίσουμε και πάλι τον ΠΑΟΚ στο σπίτι μας, ωστόσο θεωρώ ότι με την εμφάνιση και τη νίκη στην Τούμπα έχουμε κάνει το πιο σημαντικό βήμα και έχουμε αποδείξει την ανωτερότητά μας».\nΓια το μυστικό της επιτυχίας: «Πιστεύω ότι αυτό που κάνει τη διαφορά είναι το γεγονός ότι ο Παναθηναϊκός είναι μια πραγματική ομάδα. Οι σχέσεις μεταξύ μας είναι πολύ καλές και αυτό μας βοηθά μέσα στο γήπεδο. Έχουμε δημιουργήσει ένα πολύ δεμένο σύνολο, ο καθένας μας γνωρίζει τι πρέπει να κάνει στον αγωνιστικό χώρο και αυτό δίνει πολλά πλεονεκτήματα».\nΓια τη νέα σεζόν: «Ο πρωταχρικός μας στόχος ήταν στο τέλος το εισιτήριο για τα προκριματικά του Champions League και νομίζω ότι αυτός ο στόχος έχει ήδη επιτευχθεί. Από εκεί και πέρα πιστεύω ότι η ομάδα θα είναι δυνατή για να κάνει το καλύτερο, όταν φτάσει η ώρα για εκείνα τα παιχνίδια, όποιος και αν είναι ο αντίπαλος, αλλά και την επόμενη αγωνιστική περίοδο»\nΠρόβλημα με Λαζαρίδη\n«Πρόταση της Kλαμπ Αμέρικα για Νομπόα»\n«Θέλει 2,5 εκ. για Μουνιέ η Μονπελιέ»


Σε αυτό το προσκλητήριο είναι γραμμένα τα ονόματα όλων μας… – AEK24HOURS.GR\nΣε αυτό το προσκλητήριο είναι γραμμένα τα ονόματα όλων μας…\n02/08/2017 02/08/2017 Κώστας Μαρούντας\t0 Comments ΑΕΚ, Γηπεδο, Μαρουντας, ΜΕ ΕΠΙΘΕΤΙΚΗ ΔΙΑΘΕΣΗ\nΤο βράδυ της Πέμπτης δεν θα ξεχαστεί ποτέ από σύσσωμη την οικογένεια της ΑΕΚ. Ακόμα και όταν θα προχωρήσει πάρα πολύ ο χρόνος θα παραμένει μία δυνατή και σημαντική ανάμνηση.\nΑφού πρώτα θα έχουμε φροντίσει όλοι να την τοποθετήσουμε στη σωστή θέση. Όσοι βρεθήκαμε εκεί, δεν ήμασταν μόνοι μας. Είχαμε δίπλα μας και όλους τους υπόλοιπους. Σε αυτές τις περιστάσεις, έτσι (πρέπει να) λειτουργεί ένας (σοβαρός και υγιής) οργανισμός. Και η χαρά, παρότι σε άλλους ήταν κάπως μεγαλύτερη και σε άλλους λίγο μικρότερη (ως προς τις μορφές και την ένταση εκδηλωτικότητας εννοώ…), ήταν κοινή και εντονότατη. Γιατί όποιος δεν χαίρεται (ή δεν αναγνωρίζει την αξία τους) σε τέτοια, και λέει πως είναι ΑΕΚ, μπορεί… και να είναι… ΑΕΚ… Αλλά, σε μια δική του εκδοχή, αρκετά απομακρυσμένη από την ενεστωτική αναγκαιότητα…\nΤέλος πάντων, όσοι πήγαμε πήγαμε, και πλέον είμαστε πιο πλούσιοι, και σε παραστάσεις, και σε εμπειρίες και σε συναισθήματα. Αλλά και σε προσμονή, γιατί μετά την ταλαιπωρία 4 ετών παλεύεις να συνηθίσεις τα νέα δεδομένα… Καλό είναι κάθε φορά που δυσκολεύει κάτι σχετικά με την ΑΕΚ να σκεφτόμαστε εκείνες τις στιγμές της περασμένης Πέμπτης που πατάγαμε στα ιερά χώματα και όσα διαπερνούσαν το κορμί μας. Και δεν είναι υπερβολές αυτά. Στις μέρες μας είναι πολύ λίγα εκείνα τα πράγματα που απευθύνονται σε μεγάλο αριθμό ανθρώπων και είναι ικανά να λειτουργούν ως συναισθηματικές γεννήτριες. Είμαστε τυχεροί που είμαστε ΑΕΚ, γιατί η ΑΕΚ είναι ακόμα σε θέση να δημιουργεί συνθήκες παρόμοιες. Για την ακρίβεια, θεωρώ πως είναι σε θέση στο σήμερα να βάλει σοβαρές βάσεις για να μπορεί να το κάνει στο διηνεκές σε μεγαλύτερη ποσότητα, με τη δέουσα ποιότητα, αλλά και με την απαραίτητη συχνότητα. Σκοπός μας δεν είναι να διαφεντεύσουμε, π.χ., το ελληνικό ποδόσφαιρο, αλλά να διεκδικήσουμε σε αυτό την κορυφή με τέτοιο τρόπο που θα μας παραδέχονται όλοι οι σοβαροί άνθρωποι σε αυτόν τον τόπο (ανεξαρτήτως της ομάδας που υποστηρίζουν). Σκοπός μας δεν είναι να κάνουμε τη Νέα Φιλαδέλφεια «Παλέρμο», αλλά πόλο έλξης και παροχής πολύμορφων ευεργετημάτων για εύρος ανθρώπων… Βαρύ το φορτίο, αλλά έχουμε εμπιστοσύνη στις δυνατότητες μας.\nΣτην προσπάθεια που κάνουμε συναντάμε εμπόδια και γνωρίζουμε διάφορους ανθρώπινους τύπους. Άλλοι μας εξοργίζουν, άλλοι μας απογοητεύουν, άλλοι μας ρίχνουν στιγμιαία σε ένα είδος ραγδαίως αναπτυσσόμενου μηδενισμού, άλλοι μας θλίβουν. Όμως, υπάρχουν και εκείνοι που μας τιμούν, που μας σέβονται, που τους χρωστάμε πολλά, που μας παραδειγματίζουν, που μας βοηθούν, που μας αντέχουν, που μας συμμερίζονται, που ταυτίζονται με τα όνειρα και τις σκέψεις μας, που κατανοούν τα διακυβεύματα και τη σημασία τους. Όλοι αποτελούν το σύνολο. Ωριμάζουμε, μαθαίνουμε, και γινόμαστε καλύτεροι, θέλοντας και μη, όταν κινούμαστε ανάμεσα σε μία τέτοια πανσπερμία διαφορετικών προθέσεων και λειτουργικοτήτων. Θα πάμε μπροστά, και γιατί μπορούμε, και γιατί είμαστε σε θέση να αφουγκραζόμαστε.\nΕίμαστε υπερήφανοι που είμαστε ΑΕΚ, και οφείλουμε σε αυτήν -ο καθένας από το δικό του μετερίζι- να βοηθήσουμε να γίνει η ΑΕΚ μεγαλύτερη. Η σπουδαία και χαρμόσυνη τελετή της Πέμπτης δεν ήταν τίποτα άλλο από το πέρασμα σε μια άλλη εποχή. Αν τα εγκαίνια του νέου μας γηπέδου υπολογίζονται σε δύο χρόνια από τώρα, στις 27 Ιουλίου 2017 η Ένωση πέρασε τα διόδια και πια κινείται σε μια λεωφόρο διαφορετική και πολλά υποσχόμενη… Στην ουσία, τώρα περνάμε στα δύσκολα που καταξιώνουν πραγματικά, τώρα μπαίνουν τα θεμέλια της μεγάλης ΑΕΚ που θέλουμε. Σε αυτό το προσκλητήριο, που έρχεται από το χτες και στο σήμερα, χτίζει το αύριο είναι γραμμένα τα ονόματα όλων μας!\n← «Ο Μανγκανί διστάζει να υπογράψει στην Ανζέ λόγω ΑΕΚ»\nΑθλητικός Τύπος: ΑΕΚάρα για την ανατροπή →\nΈχουμε μπει σε καθοριστικές και ιστορικές μέρες…\n24/07/2017 Κώστας Μαρούντας 0\nΗ ταλαιπωρία των πλέι οφ και ο Γαλανόπουλος που δουλεύει…\n22/05/2017 Μάριος Ματσάνκος 0


Πρόδρομος Εμφιετζόγλου: "Οι παροχές Μητσοτάκη: Τα ψέματα και η αλήθεια" - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΠΟΛΙΤΙΚΗ ΟΙΚΟΝΟΜΙΑ Πρόδρομος Εμφιετζόγλου: “Οι παροχές Μητσοτάκη: Τα ψέματα και η αλήθεια”\nΤου Προέδρου της Πανελλήνιας Πατριωτικής Ένωσης, Πρόδρομου Εμφιετζόγλου.\n“Με δέκα μήνες καθυστέρηση εξήγγειλε ο κ. Μητσοτάκης…άρον-άρον, τα μέτρα…ενίσχυσης των «νοικοκυριών» για τις τιμές του ηλεκτρικού ρεύματος που οδηγούν τη χώρα στην καταστροφή.\nΤα τιμολόγια ρεύματος – όχι την κατανάλωση – του εξαμήνου Δεκεμβρίου 2021-Μαΐου 2022.\nΤην κατανάλωση των μηνών Μαΐου και Ιουνίου 2022.\nΤην κατανάλωση του εξαμήνου από Ιούλιο μέχρι Δεκέμβριο 2022, που μπορεί να επεκταθεί…πιθανώς για άλλο ένα εξάμηνο.\nΠριν αναλύσουμε τα μέτρα, ας εξετάσουμε τις αιτίες αυτών των τραγικών αυξήσεων. Ο κ. Μητσοτάκης προσπαθεί να δικαιολογήσει την αύξηση λόγω της ρωσικής εισβολής στην Ουκρανία!\nΌχι κ. Μητσοτάκη. Προφανώς η τεράστια αύξηση οφείλεται στην αύξηση της ζήτησης και την αδυναμία αύξησης της προσφοράς. Και αυτό οφείλεται στην πολιτική της «πράσινης μετάβασης», της δαιμονοποίησης του CO2 που οδηγεί τον πλανήτη στην καταστροφή! Και εσύ κ. Μητσοτάκη μόλις ανέλαβες έκανες δηλώσεις ότι θα είσαι πρωτοπόρος σε ταχύτατη μετάβαση και ότι θα κλείσεις τις λιγνιτικές μονάδες το 2023, όταν η Γερμανία θα τις κλείσει το 2038 και η Πολωνία το 2049!\nΨέμα και σκόπιμη παραπλάνηση του Ελληνικού λαού Νο 2: Αποκρύψατε επιμελώς την τραγική αλήθεια. Πόσο ποσοστό του παγκόσμιου CO2 εκπέμπει η Ελλάδα; 0,2%! Πόσο η Κίνα; 30%! Πόσο η Ινδία; 10%! Πόσο η Ινδονησία; 6%! Και εάν η Ελλάδα κλείσει τα φώτα, παγώσει τον χειμώνα, και μειώσει την κίνηση κατά το μισό, πόσο θα εκπέμπει; 0,1%! Όμως η Κίνα, η Ινδία, η Ινδονησία και άλλες χώρες, έχουν δηλώσει ότι όχι μόνο δεν θα μειώσουν τις εκπομπές τους, αλλά θα…τις αυξήσουν. Προς τι λοιπόν να καταστραφεί η Ελλάδα χωρίς κανέναν λόγο αφού οι εκπομπές CO2 θα αυξάνονται αντί να μειώνονται; Και μείωσες την παραγωγή ηλεκτρικής ενέργειας από λιγνίτη, και την αντικατέστησες με φυσικό αέριο. Και μας είπες ότι κάνατε οικονομία, ξεχνώντας ότι δέχθηκες να ανέβει το τέλος ρύπων από 10€/t CO2 σε 50€/t CO2 και 92€/t CO2!\nΨέμα και σκόπιμη παραπληροφόρηση του Ελληνικού λαού Νο 3: Μήπως προ καιρού δεν σε ενημέρωσαν για τη ρήτρα αναπροσαρμογής; Γιατί δέχθηκες το ηλεκτρικό ρεύμα να γίνει προϊόν χρηματιστηριακής συναλλαγής, να μοχλεύουν τα νούμερα και να κατακλέβουν τον κόσμο; Τώρα αντιλήφθηκες ότι οι φίλοι σου κατακλέβουν τον Ελληνικό λαό και μας λες για υπερκέρδη που δήθεν θα φορολογήσεις με 90%. Η απόφασή σου θα καταρρεύσει στο ΣτΕ ύστερα από προσφυγές, αλλά τότε τι σε νοιάζει; Θα είσαι αλλού και θα είσαι καλά, πολύ καλά!\nΨέμα και άγρια παραπληροφόρηση του Ελληνικού λαού Νο 4: Έχεις βέβαια τα Μέσα Ενημέρωσης και βομβαρδίζεις καθημερινά τον κόσμο με την προπαγάνδα σου. Και στην ελευθεροτυπία μείναμε κάτω από την Αλβανία. Μπράβο! Ας δούμε όμως τα μέτρα:\nΑναδρομική επιστροφή μέχρι 600€ στους πολίτες με εισόδημα έως 45.000€. Δηλαδή όσοι έχουν την…ατυχία να έχουν λίγο μεγαλύτερο εισόδημα, π.χ. 48.000€, ή έχουν ειδικές ανάγκες που οδηγούν σε αυξημένες καταναλώσεις, πρέπει να τιμωρηθούν για άλλη μια φορά; Έστω. Ας δούμε όμως πόσο ανακουφίζει πραγματικά ο κ. Μητσοτάκης τον ιδιοκτήτη ή τον ενοικιαστή πρώτης κατοικίας με το ποσό που μας χαρίζει – πέραν του ότι δεν μας τα χαρίζει. Και αυτά τα 18€ έως 600€ εμείς θα τα πληρώσουμε. Λοιπόν: εάν ένας το αντίστοιχο εξάμηνο ΄20-΄21 είχε μέσο μηνιαίο τιμολόγιο 200€, θα πλήρωνε για ρεύμα 6×200=1.200€ το εξάμηνο. Τώρα όμως τα αντίστοιχα μέσα μηνιαία τιμολόγια ανέρχονται τουλάχιστον σε 500€, ήτοι πρέπει να πληρώσει 6×500=3.000€, δηλαδή 3.000-1.200=1.800€ παραπάνω. Αν αφαιρέσουμε κατά μέσο όρο και 200€ που «θα επιστρέψει» η Πολιτεία, έχουμε: 1.800-200=1.600€ ήτοι 100% παραπάνω του περσινού. Αν ο ατυχής πολίτης έχει και «δεύτερη» κατοικία και του έρθει κάποιο τιμολόγιο 347€, αντιλαμβάνεται ότι τελικά παρά τις γενναιόδωρες παροχές Μητσοτάκη, θα πληρώσει ίσως και άνω του 150-200%.\nΑς δούμε και μια μεγαλύτερη κατανάλωση: Περσινή καταβολή 6×3.000=18.000€. Φετινή καταβολή 6×8.000=48.000€, ήτοι μεγαλύτερο ποσό από το ετήσιο εισόδημά του.\nΚαι ερωτάται ο κ. Μητσοτάκης: Γιατί δεν είπε τίποτε στην Ελληνική Βουλή για το τί συζήτησε με τον Ερντογάν στην τελευταία συνάντησή τους στην Κωνσταντινούπολη; Μήπως κατόπιν «νουθεσίας» των Μπλίνκεν, Νούλαντ και Πάιατ, ετοιμάζεται συνεκμετάλλευση; Μήπως γι’ αυτό δεν επεκτείνει τα χωρικά μας ύδατα στα 12 ναυτικά μίλια και δεν ανακηρύσσει την ΑΟΖ μας;\nΤου υπενθυμίζουμε: μη τυχόν και προβεί σε παραχωρήσεις στους Τούρκους, και να προσέξει τη… χειραψία Μπάιντεν, μη μας στοιχίσει ακριβά!\nΟ Ελληνικός λαός – λένε – ξεχνάει γρήγορα. Μερικές φορές όμως τιμωρεί, τιμωρεί σκληρά!”.


Πέταξαν από αεροπλάνο διάσημο τραγουδιστή, επειδή του "έπεφταν" τα παντελόνια - Tlife.gr\nΝα τι λέει ο ίδιο μέσα από το twitter: "Μόλις με πέταξαν έξω από την πτήση, γιατί το παντελόνι μου ήταν πολύ χαμηλά. Τι στο καλό; Δεν αστειεύομαι!"\nΤο ρεπορτάζ συμπληρώνει μια δημοσιογράφος του ABC που έτυχε να βρίσκεται στην ίδια πτήση. Η Cindy Q δήλωσε πως η αεροσυνοδός ζήτησε από τον Armstrong να σηκώσει τα παντελόνια του και τότε εκείνος της απάντησε: "Δεν έχετε καλύτερα πράγματα να κάνετε από το να ασχολείστε με αυτό;". Η αεροσυνοδός, σύμφωνα πάντα με την ρεπόρτερ του ABC εξακολούθησε να κάνει την ίδια παράκληση, απειλώντας τον πως θα τον κατεβάσει από το αεροπλάνο. Τότε ο front man των Green Day της απάντησε "Εγώ το μόνο που θέλω είναι να κάτσω στη θέση μου!". Τη συνέχεια τη γνωρίζεις.\nΠάντως η αεροπορική εταιρεία, μόλις αντιλήφθηκε την δημοσιοποίηση του θέματος, αλλά και το post στο twitter έσπευσε να ζητήσει συγνώμη από τον τραγουδιστή. Μέσα από το twitter γράφει: "Ζητάμε συγνώμη για την ταλαιπωρία σας απόψε. Κάποιος από το τμήμα εξυπηρέτησης πελατών θα επικοινωνήσει μαζί σας για να του πείτε περισσότερες λεπτομέρειες"\nΦαίνεται Billy πως ήταν γραφτό σου να ... περπατήσεις μόνος την λεωφόρο των κατεστραμένων ονείρων μέχρι το Μπέρμπανγκ. Προφητικό το τραγουδάκι σου!


OPEL KARL: ΜΙΑ ΠΡΩΤΗ ΓΕΥΣΗ – carzine.gr\nOPEL KARL: ΜΙΑ ΠΡΩΤΗ ΓΕΥΣΗ\nΗ Opel, όπως έχουμε γράψει, θα παρουσιάσει στο σαλόνι της Γενεύης, το πιο μικρό της μοντέλο που θα λέγεται Karl.\nΤο Karl δεν θα έχει την πιο lifestyle προσέγγιση του Adam και έτσι θα είναι πιο πρακτικό καθότι αποκλειστικά 5θυρο και φυσικά πιο προσιτό οικονομικά –τιμή εκκίνησης κάτω από τις 10.000 ευρώ- με το μήκος του να είναι 3,68 μέτρα.\nΜέχρι στιγμής η Opel δεν έχει αποκαλύψει παρά μόνο μερικές teaser εικόνες του, ενώ κυκλοφορούν και κάποιες φωτογραφίες του με βαρύ καμουφλάζ. Έτσι μέχρι την επίσημη πρεμιέρα του σε μερικούς μήνες τη σκυτάλη έχουν πάρει τα απανταχού στούντιο photoshop που καταθέτουν τις δικές τους απόψεις για την ολοκληρωμένη του εμφάνιση. Οι οποίες δεν θα αποκλίνουν ιδιαίτερα από την πραγματικότητα, ειδικά από τη στιγμή που συνδυάζουν και στοιχεία τόσο από το Adam όσο και από το ολοκαίνουργιο Corsa.\nΌσο για τους κινητήρες του η κορυφαία του εκδοχή θα κινείται από τον τρικύλινδρο χιλιάρη turbo με τα 115 άλογα.\nΣε αυτό το άρθρο:Opel, Opel Karl, έκθεση Γενεύης\nΤΑ ΣΠΕΣΙΑΛ ΑΥΤΟΚΙΝΗΤΑ ΤΟΥ FAST AND FURIOUS 7 (BINTEO)\nCADILLAC ATS V-COUPE: ΤΡΕΜΕΤΕ AMG, RS4, M3 ΚΑΙ M4